CELEX: 32022R1013
Language: mt
Date: 2022-06-27 00:00:00
Title: Regolament ta’ Implimentazzjoni tal-Kummissjoni (UE) 2022/1013 tas-27 ta’ Ġunju 2022 li jimponi dazju anti-dumping definittiv fuq l-importazzjonijiet ta’ ċerti mekkaniżmi tal-illegar bl-anelli li joriġinaw mir-Repubblika tal-Poplu taċ-Ċina u kif estiżi għall-Vjetnam u għar-Repubblika Demokratika tal-Poplu tal-Laos wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

28.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 170/38
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/1013
         tas-27 ta’ Ġunju 2022
         li jimponi dazju anti-dumping definittiv fuq l-importazzjonijiet ta’ ċerti mekkaniżmi tal-illegar bl-anelli li joriġinaw mir-Repubblika tal-Poplu taċ-Ċina u kif estiżi għall-Vjetnam u għar-Repubblika Demokratika tal-Poplu tal-Laos wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1) (“ir-Regolament bażiku”), u b’mod partikolari l-Artikolu 11(2) tiegħu,
         Billi:
         1.   PROĊEDURA
         
         1.1.   Investigazzjonijiet preċedenti u miżuri fis-seħħ
         
         
                     (1)
                  
                  
                     Bir-Regolament (KE) Nru 119/97 (2), il-Kunsill impona dazju anti-dumping definittiv li varja minn 32,5 % għal 39,4 % fuq importazzjonijiet ta’ ċerti mekkaniżmi tal-illegar bl-anelli (“RBM”) li joriġinaw mir-Repubblika tal-Poplu taċ-Ċina (“ir-RPĊ” jew “il-pajjiż konċernat”) u dazju anti-dumping definittiv ta’ 10,5 % fuq l-importazzjonijiet li joriġinaw mill-Malażja. Dawn ir-rati ta’ dazju kienu applikabbli fuq l-RBMs għajr dawk bi 17 jew 23 anell, waqt li l-RBMs bi 17 u 23 anell kienu soġġetti għal dazju ugwali għad-differenza bejn il-prezz minimu tal-importazzjoni (MIP ta’ EUR 325 għal kull 1 000 biċċa) u l-prezz ħieles fil-fruntiera tal-Komunità li ma għaddiex mid-dwana kull meta dan tal-aħħar kien ikun anqas mill-MIP.
                  
               
                     (2)
                  
                  
                     Bir-Regolament (KE) Nru 2100/2000 (3), il-Kunsill żied id-dazji msemmija hawn fuq għall-RBM Ċiniżi għajr dawk bi 17 jew 23 anell, wara investigazzjoni ta’ kontra l-assorbiment skont l-Artikolu 12 tar-Regolament bażiku. Id-dazji emendati applikabbli għal tali importazzjonijiet mir-RPĊ varjaw minn 51,2 % sa 78,8 %.
                  
               
                     (3)
                  
                  
                     Wara investigazzjoni kontra l-evażjoni skont l-Artikolu 13 tar-Regolament bażiku, bir-Regolament (KE) Nru 1208/2004 (4), il-Kunsill estenda l-miżuri anti-dumping definittivi għal importazzjonijiet ta’ ċerti RBM ikkonsenjati mill-Vjetnam, kemm jekk kinux iddikjarati li ġejjin mill-Vjetnam kif ukoll jekk le.
                  
               
                     (4)
                  
                  
                     Permezz tar-Regolament (KE) Nru 2074/2004 (5) il-Kunsill estenda l-miżuri anti-dumping definittivi fuq l-importazzjonijiet ta’ RMB li joriġinaw mir-RPĊ wara rieżami ta’ skadenza. Ma waslet l-ebda talba għal rieżami ta’ skadenza li tirrigwarda l-miżuri applikabbli għall-Malażja, li b’konsegwenza skadew f’Jannar 2002.
                  
               
                     (5)
                  
                  
                     Wara investigazzjoni kontra l-evażjoni skont l-Artikolu 13 tar-Regolament bażiku, bir-Regolament (KE) Nru 33/2006 (6), il-Kunsill estenda l-miżuri anti-dumping definittivi għal importazzjonijiet ta’ ċerti RBM ikkonsenjati mir-Repubblika Demokratika tal-Poplu tal-Laos (“Laos”), kemm jekk kienu ddikjarati li joriġinaw mil-Laos kif ukoll jekk le.
                  
               
                     (6)
                  
                  
                     Permezz tar-Regolament (KE) Nru 818/2008 (7) u b’riżultat ta’ investigazzjoni kontra l-evażjoni, il-Kunsill estenda l-ambitu tal-miżuri għal ċerti RMB kemxejn modifikati.
                  
               
                     (7)
                  
                  
                     Wara rieżami ta’ skadenza, id-dazji anti-dumping fuq l-importazzjonijiet ta’ ċerti RMB ġew estiżi għal ħames snin fi Frar 2010 bir-Regolament ta’ Implimentazzjoni tal-Kunsill (UE) Nru 157/2010 (8), u wara rieżami ta’ skadenza ieħor, għal ħames snin oħra f’Mejju 2016 bir-Regolament ta’ Implimentazzjoni tal-Kunsill (UE) 2016/703 (9) (il-“miżuri fis-seħħ”).
                  
               
                     (8)
                  
                  
                     Id-dazji anti-dumping attwalment fis-seħħ huma ta’ 51,2 % għal produttur esportatur wieħed u 78,8 % għall-produtturi esportaturi l-oħrajn kollha.
                  
               1.2.   Talba għal rieżami ta’ skadenza
         
         
                     (9)
                  
                  
                     Wara l-pubblikazzjoni ta’ Avviż dwar l-iskadenza imminenti tal-miżuri fis-seħħ (10), il-Kummissjoni rċeviet talba biex tibda rieżami ta’ skadenza skont l-Artikolu 11(2) tar-Regolament bażiku.
                  
               
                     (10)
                  
                  
                     It-talba għal rieżami ġiet ippreżentata fit-12 ta’ Frar 2021 mill-produttur tal-Unjoni Ring Alliance Ringbuchtechnik GmbH (“l-applikant”) li jirrappreżenta iktar minn 25 % tal-produzzjoni totali ta’ RBM tal-Unjoni. It-talba għal rieżami kienet ibbażata fuq ir-raġunijiet li l-iskadenza tal-miżuri probabbli tirriżulta f’kontinwazzjoni jew f’rikorrenza ta’ dumping u dannu lill-industrija tal-Unjoni.
                  
               1.3.   Bidu ta’ rieżami ta’ skadenza
         
         
                     (11)
                  
                  
                     Wara li ddeterminat, wara konsultazzjoni mal-Kumitat stabbilit bl-Artikolu 15(1) tar-Regolament bażiku, li kienet teżisti biżżejjed evidenza għall-bidu ta’ rieżami ta’ skadenza, il-Kummissjoni, fil-11 ta’ Mejju 2021, bdiet rieżami ta’ skadenza fir-rigward tal-importazzjonijiet ta’ RBM li joriġinaw mir-Repubblika tal-Poplu taċ-Ċina u estiżi għall-Vjetnam u r-Repubblika Demokratika tal-Poplu tal-Laos abbażi tal-Artikolu 11(2) tar-Regolament bażiku. Din ippubblikat Notifika ta’ Bidu f’Il-Ġurnal Uffiċjali tal-Unjoni Ewropea (11) (“in-Notifika ta’ Bidu”).
                  
               1.4.   Perjodu ta’ investigazzjoni tar-rieżami u l-perjodu kkunsidrat
         
         
                     (12)
                  
                  
                     L-investigazzjoni ta’ kontinwazzjoni jew ta’ rikorrenza ta’ dumping kienet tkopri l-perjodu mill-1 ta’ Jannar 2020 sal-31 ta’ Diċembru 2020 (“il-perjodu ta’ investigazzjoni tar-rieżami” jew “RIP”). L-eżami tax-xejriet rilevanti għall-valutazzjoni tal-probabbiltà ta’ kontinwazzjoni jew ta’ rikorrenza ta’ dannu kopra l-perjodu mill-1 ta’ Jannar 2017 sal-aħħar tal-perjodu ta’ investigazzjoni tar-rieżami (“il-perjodu ta’ analiżi”).
                  
               1.5.   Partijiet interessati
         
         
                     (13)
                  
                  
                     Fin-Notifika ta’ Bidu, il-partijiet interessati ġew mistiedna sabiex jikkuntattjaw lill-Kummissjoni sabiex jieħdu sehem fl-investigazzjoni. Barra minn hekk, il-Kummissjoni speċifikament infurmat lill-applikant, lil produtturi tal-Unjoni magħrufin oħrajn, lill-produtturi esportaturi magħrufin u lill-awtoritajiet tar-RPĊ, lill-importaturi, l-utenti, in-negozjanti magħrufin kif ukoll l-assoċjazzjonijiet magħrufin li huma kkonċernati dwar il-bidu tar-rieżami ta’ skadenza u stednithom jipparteċipaw.
                  
               
                     (14)
                  
                  
                     Il-partijiet interessati kellhom l-opportunità li jikkummentaw fuq il-bidu tar-rieżami ta’ skadenza u li jitolbu seduta ta’ smigħ mal-Kummissjoni u/jew mal-Uffiċjal tas-Seduta fil-proċedimenti kummerċjali. L-ebda waħda mill-partijiet interessati ma talbet seduta ta’ smigħ.
                  
               1.6.   Kampjunar
         
         
                     (15)
                  
                  
                     Fin-Notifika ta’ Bidu, il-Kummissjoni ddikjarat li kien hemm il-possibbiltà li tagħżel kampjun minn fost il-partijiet interessati f’konformità mal-Artikolu 17 tar-Regolament bażiku.
                  
               1.6.1.   L-ebda kampjunar tal-produtturi tal-Unjoni
         
         
                     (16)
                  
                  
                     Fin-Notifika ta’ Bidu, il-Kummissjoni ddikjarat li t-tliet produtturi magħrufa tal-Unjoni, IML Industria Meccanica Lombarda SRL, Koloman Handler Fémárugyár Magyarország Kft u Ring Alliance Ringbuchtechnik GmbH., kellhom jissottomettu l-kwestjonarju mimli fi żmien 37 jum mid-data tal-pubblikazzjoni tan-Notifika ta’ Bidu. Il-Kummissjoni stiednet ukoll lil produtturi oħra tal-Unjoni u lil assoċjazzjonijiet rappreżentattivi, jekk kien hemm, jippreżentaw ruħhom u jitolbu kwestjonarju. L-ebda produttur ieħor tal-Unjoni jew assoċjazzjoni rappreżentattiva ma ppreżentaw ruħhom.
                  
               1.6.2.   Kampjunar tal-importaturi
         
         
                     (17)
                  
                  
                     Sabiex tiddeċiedi jekk il-kampjunar kienx neċessarju u, jekk iva, sabiex tagħżel kampjun, il-Kummissjoni talbet lil importaturi li ma humiex relatati jipprovdu l-informazzjoni speċifikata fin-Notifika ta’ Bidu. Ma kien hemm l-ebda importatur mhux relatat li ppreżenta l-informazzjoni mitluba. Konsegwentement, il-Kummissjoni ddeċidiet li l-kampjunar ma kienx meħtieġ.
                  
               1.6.3.   Kampjunar tal-produtturi esportaturi fir-Repubblika tal-Poplu taċ-Ċina
         
         
                     (18)
                  
                  
                     Sabiex tiddeċiedi jekk il-kampjunar kienx meħtieġ u, jekk iva, sabiex tagħżel kampjun, il-Kummissjoni talbet lill-produtturi esportaturi kollha fir-RPĊ jipprovdu l-informazzjoni speċifikata fin-Notifika ta’ Bidu. Barra minn hekk, il-Kummissjoni talbet lill-Missjoni tar-Repubblika tal-Poplu taċ-Ċina tidentifika u/jew tikkuntattja lil produtturi esportaturi oħrajn, jekk hemm, li jistgħu jkunu interessati jipparteċipaw fl-investigazzjoni.
                  
               
                     (19)
                  
                  
                     L-ebda produttur mir-RPĊ ma pprovda l-informazzjoni mitluba u/jew qabel li jkun inkluż fil-kampjun. Għalhekk, ma kien hemm l-ebda kooperazzjoni mill-produtturi Ċiniżi u s-sejbiet fir-rigward tal-importazzjonijiet mir-RPĊ isiru abbażi tal-fatti disponibbli skont l-Artikolu 18 tar-Regolament bażiku.
                  
               1.7.   Tweġibiet għall-kwestjonarju
         
         
                     (20)
                  
                  
                     Il-Kummissjoni bagħtet kwestjonarju dwar l-eżistenza ta’ distorsjonijiet sinifikanti fir-RPĊ skont it-tifsira tal-Artikolu 2(6a)(b) tar-Regolament bażiku lill-Gvern tar-Repubblika tal-Poplu taċ-Ċina (“GOC”).
                  
               
                     (21)
                  
                  
                     Il-Kummissjoni bagħtet il-kwestjonarju lill-produtturi tal-Unjoni, lill-importaturi mhux relatati u lill-produtturi esportaturi. L-istess kwestjonarji kienu disponibbli fuq is-sit web tad-DĠ Kummerċ (12) fil-jum tal-bidu.
                  
               
                     (22)
                  
                  
                     Waslu tweġibiet għall-kwestjonarju mingħand il-produtturi tal-Unjoni Ring Alliance Ringbuchtechnik GmbH u Koloman Handler Kft., żewġ partijiet li jappartjenu għall-istess grupp b’faċilità ta’ produzzjoni waħda u minn hawn ’il quddiem imsejħa b’mod konġunt “Ring Alliance Ringbuchtechnik GmbH”, u M.L. Industria Meccanica Lombarda S.r.l.
                  
               1.8.   Verifika
         
         
                     (23)
                  
                  
                     Il-Kummissjoni fittxet u vverifikat l-informazzjoni kollha meqjusa bħala meħtieġa għad-determinazzjoni tal-probabbiltà ta’ kontinwazzjoni jew ta’ rikorrenza ta’ dumping u dannu u tal-interess tal-Unjoni. Iż-żjarat ta’ verifika skont l-Artikolu 16 tar-Regolament bażiku twettqu fil-bini tal-kumpaniji li ġejjin:
                  
               
            
               Produtturi tal-Unjoni
            
         
         
                     —
                  
                  
                     Ring Alliance Ringbuchtechnik GmbH, Oroszlany, l-Ungerija,
                  
               
                     —
                  
                  
                     I.M.L. Industria Meccanica Lombarda S.r.l., Offanengo, l-Italja.
                  
               2.   PRODOTT TAĦT RIEŻAMI U PRODOTT SIMILI
         
         2.1.   Prodott taħt rieżami
         
         
                     (24)
                  
                  
                     Il-prodott taħt rieżami huwa l-istess bħal fir-rieżami ta’ skadenza preċedenti, jiġifieri, ċerti mekkaniżmi tal-illegar bl-anelli li joriġinaw mir-RPĊ, magħmula minn żewġ folji jew wajers tal-azzar b’mill-anqas erba’ nofs anelli magħmula minn wajer tal-azzar imwaħħal fuqhom u li jinżammu flimkien b’għata tal-azzar. Dawn jistgħu jinfetħu jew billi jinġibdu n-nofs anelli jew b’mekkaniżmu ta’ skattar żgħir tal-azzar imwaħħal mal-mekkaniżmu tal-illegar bl-anelli (il-prodott taħt rieżami). Mad-dħul fis-seħħ tar-Regolament (UE) 2016/703 l-RMB jaqgħu taħt il-kodiċi NM ex 8305 10 00 (il-kodiċijiet TARIC 8305100011, 8305100013, 8305100019, 8305100021, 8305100023, 8305100029, 8305100034 u 8305100035).
                  
               
                     (25)
                  
                  
                     L-RMB jintużaw f’firxa wiesgħa ta’ applikazzjonijiet, pereżempju, fil-produzzjoni ta’ manwali tas-software, katalogi u fuljetti, manwali tekniċi, fajls tal-uffiċċji, kif ukoll fajls tal-preżentazzjoni u fajls oħra bl-anelli u albums tar-ritratti u tal-bolli.
                  
               
                     (26)
                  
                  
                     Matul il-perjodu ta’ investigazzjoni tar-rieżami inbiegħu għadd kbir ta’ tipi differenti ta’ RBM fl-Unjoni. Id-differenzi bejn dawn it-tipi ġew determinati mill-wisa’ tal-bażi, it-tip tal-mekkaniżmu, in-numru ta’ anelli, is-sistema ta’ ftuħ, il-kapaċità nominali ta’ kemm jieħdu karti, id-dijametru tal-anelli, il-forma tal-anelli, it-tul u l-ispazju bejn l-anelli. Minħabba l-fatt li t-tipi kollha għandhom l-istess karatteristiċi fiżiċi u tekniċi bażiċi u, f’ċerti limiti, huma interkambjabbli, ġie stabbilit li l-RBM kollha jikkonsistu fi prodott uniku wieħed għall-finijiet tal-proċediment attwali. F’dan ir-rigward ma daħal ebda kumment.
                  
               2.2.   Prodott simili
         
         
                     (27)
                  
                  
                     Kif intwera fl-investigazzjoni li wasslet għall-impożizzjoni tal-miżuri fis-seħħ (13), il-prodotti li ġejjin għandhom l-istess karatteristiċi fiżiċi u tekniċi bażiċi, kif ukoll l-istess użi bażiċi:
                     
                                 —
                              
                              
                                 il-prodott taħt rieżami;
                              
                           
                                 —
                              
                              
                                 il-prodott manifatturat u mibjugħ fis-suq domestiku tal-pajjiż ikkonċernat; u
                              
                           
                                 —
                              
                              
                                 il-prodott manifatturat u mibjugħ fl-Unjoni mill-industrija tal-Unjoni.
                              
                           Għalhekk, dawn il-prodotti huma kkunsidrati bħala prodotti simili skont it-tifsira tal-Artikolu 1(4) tar-Regolament bażiku.
                  
               3.   KONTINWAZZJONI TA’ DUMPING
         
         3.1.   Kummenti preliminari
         
         
                     (28)
                  
                  
                     Matul il-perjodu ta’ investigazzjoni tar-rieżami, l-importazzjonijiet tal-prodott taħt rieżami mir-RPĊ komplew, għalkemm f’livell ferm aktar baxx milli fir-rieżami ta’ skadenza preċedenti (jiġifieri minn Jannar 2014 sa Diċembru 2014). Skont Comext (Eurostat), l-importazzjonijiet ta’ mekkaniżmi tal-illegar bl-anelli mir-RPĊ kienu jammontaw għal 0,7 % tas-suq tal-Unjoni fil-perjodu ta’ investigazzjoni tar-rieżami, meta mqabbla ma’ sehem mis-suq ta’ 2,3 % matul ir-rieżami ta’ skadenza preċedenti.
                  
               
                     (29)
                  
                  
                     Kif imsemmi fil-premessa (19), l-ebda wieħed mill-esportaturi/produtturi mir-RPĊ ma kkoopera fl-investigazzjoni. Għalhekk, il-Kummissjoni informat lill-GOC li minħabba n-nuqqas ta’ kooperazzjoni, il-Kummissjoni tista’ tapplika l-Artikolu 18 tar-Regolament bażiku dwar is-sejbiet fir-rigward tar-Poplu tar-Repubblika taċ-Ċina. Il-Kummissjoni ma rċeviet l-ebda kumment jew talba għal intervent tal-Uffiċjal tas-Seduta f’dan ir-rigward.
                  
               
                     (30)
                  
                  
                     Konsegwentement, f’konformità mal-Artikolu 18 tar-Regolament bażiku, is-sejbiet fir-rigward tal-probabbiltà ta’ kontinwazzjoni jew rikorrenza ta’ dumping kienu bbażati fuq il-fatti disponibbli, b’mod partikolari l-informazzjoni li tinsab fit-talba għar-rieżami ta’ skadenza, data disponibbli għall-pubbliku għaż-żewġ kumpaniji Torok li joperaw taħt il-kodiċi 2599 tan-NACE Rev2, informazzjoni pprovduta mill-applikant, informazzjoni mill-uffiċċju tal-istatistika nazzjonali Tork, il-bażi tad-data COMEXT tal-Eurostat, l-Atlas Kummerċjali Globali, is-sit web tal-OECD dwar il-Kostijiet Internazzjonali tat-Trasport u l-Assigurazzjoni tal-Kummerċ tal-Merkanzija (ITIC), is-sit web tal-Bank Dinji Doing Business.
                  
               3.2.   Il-proċedura għad-determinazzjoni tal-valur normali skont l-Artikolu 2(6a) tar-Regolament bażiku għall-importazzjonijiet ta’ mekkaniżmi tal-illegar bl-anelli li joriġinaw mir-RPĊ.
         
         
                     (31)
                  
                  
                     Minħabba li l-evidenza suffiċjenti disponibbli fil-bidu tal-investigazzjoni kellha t-tendenza li turi, fir-rigward tar-RPĊ, l-eżistenza ta’ distorsjonijiet sinifikanti skont it-tifsira tal-Artikolu 2(6a)(b) tar-Regolament bażiku, il-Kummissjoni bdiet l-investigazzjoni abbażi tal-Artikolu 2(6a) tar-Regolament bażiku.
                  
               
                     (32)
                  
                  
                     Sabiex tikseb l-informazzjoni li qieset meħtieġa għall-investigazzjoni tagħha fir-rigward tal-allegati distorsjonijiet sinifikanti, il-Kummissjoni bagħtet kwestjonarju lill-Gvern taċ-Ċina. Barra minn hekk, fil-punt 5.3.2 tan-Notifika ta’ Bidu, il-Kummissjoni stiednet lill-partijiet interessati kollha jesprimu l-fehmiet tagħhom, iressqu informazzjoni u jipprovdu evidenza ta’ sostenn fir-rigward tal-applikazzjoni tal-Artikolu 2(6a) tar-Regolament bażiku, fi żmien 37 jum mid-data tal-pubblikazzjoni tan-Notifika ta’ Bidu f’Il-Ġurnal Uffiċjali tal-Unjoni Ewropea. Ma waslet l-ebda tweġiba għall-kwestjonarju mill-GOC u ma waslet l-ebda preżentazzjoni dwar l-applikazzjoni tal-Artikolu 2(6a) tar-Regolament bażiku qabel l-iskadenza. Sussegwentement, il-Kummissjoni infurmat lill-GOC li hija kienet se tuża l-fatti disponibbli skont it-tifsira tal-Artikolu 18 tar-Regolament bażiku biex tiddetermina l-eżistenza tad-distorsjonijiet sinifikanti fir-RPĊ.
                  
               
                     (33)
                  
                  
                     Fil-punt 5.3.2 tan-Notifika ta’ Bidu, il-Kummissjoni speċifikat ukoll li, fid-dawl tal-evidenza disponibbli, din jista’ jkollha bżonn tagħżel pajjiż rappreżentattiv xieraq skont l-Artikolu 2(6a)(a) tar-Regolament bażiku bil-għan li tiddetermina l-valur normali abbażi ta’ prezzijiet jew ta’ parametri referenzjarji mingħajr distorsjoni. Il-Kummissjoni sostniet ukoll li kienet se teżamina pajjiżi xierqa possibbli f’konformità mal-kriterji stabbiliti fl-ewwel inċiż tal-Artikolu 2(6a) tar-Regolament bażiku.
                  
               
                     (34)
                  
                  
                     Fl-20 ta’ Ottubru 2021, il-Kummissjoni infurmat b’nota (“l-Ewwel Nota”) lill-partijiet interessati dwar is-sorsi rilevanti li kienet beħsiebha tuża biex tiddetermina l-valur normali. F’dik in-nota, il-Kummissjoni pprovdiet lista tal-fatturi kollha tal-produzzjoni (“FOPs”), bħall-materja prima, l-ammont ta’ ħaddiema u l-enerġija użati fil-produzzjoni tal-prodott taħt rieżami. Barra minn hekk, abbażi tal-kriterji li jiggwidaw l-għażla ta’ prezzijiet jew parametri referenzjarji mingħajr distorsjoni, il-Kummissjoni identifikat pajjiżi rappreżentattivi possibbli, jiġifieri t-Turkija bħala pajjiż rappreżentattiv xieraq. Il-Kummissjoni rċeviet kumment wieħed mill-applikant dwar l-Ewwel Nota.
                  
               
                     (35)
                  
                  
                     Fis-7 ta’ Frar 2022, il-Kummissjoni infurmat permezz tat-tieni nota (“it-Tieni Nota”) lill-partijiet interessati dwar is-sorsi rilevanti li kien beħsiebha tuża biex tiddetermina l-valur normali, bit-Turkija bħala l-pajjiż rappreżentattiv. Din informat ukoll lill-partijiet interessati bl-intenzjoni tagħha li tuża ż-żewġ kumpaniji Torok, (D S C Otomotiv u Samet Kalip ve Madeni) li joperaw taħt il-kodiċi 2599 tan-NACE Rev. 2 u jipproduċu prodotti fl-istess kategorija ġenerali bħall-mekkaniżmi tal-illegar bl-anelli bħala bażi biex jistabbilixxu l-SG&A u l-profitt u biex jinbena l-valur normali.
                  
               3.3.   Valur normali
         
         
                     (36)
                  
                  
                     Skont l-Artikolu 2(1) tar-Regolament bażiku, “il-valur normali għandu normalment ikun ibbażat fuq il-prezzijiet imħallsa jew pagabbli, fit-tmexxija ordinarja tal-kummerċ, minn klijenti indipendenti mill-pajjiż esportatur”.
                  
               
                     (37)
                  
                  
                     Madankollu, skont l-Artikolu 2(6a)(a) tar-Regolament bażiku, “fil-każ li jiġi determinat […] li mhuwiex xieraq li jintużaw prezzijiet u kostijiet domestiċi fil-pajjiż esportatur minħabba l-eżistenza f’dak il-pajjiż ta’ distorsjonijiet sinifikanti fis-sens tal-punt (b), il-valur normali għandu jiġi kkalkolat esklużivament abbażi tal-kostijiet tal-produzzjoni u tal-bejgħ li jirriflettu prezzijiet jew valuri ta’ riferiment mingħajr distorsjoni”, u “għandu jinkludi ammont raġonevoli u mingħajr distorsjoni għal kostijiet amministrattivi, tal-bejgħ u ġenerali u għal profitti” (“kostijiet amministrattivi, tal-bejgħ u ġenerali” minn hawn ’il quddiem “SG&A”).
                  
               
                     (38)
                  
                  
                     Kif spjegat aktar fid-dettall hawn taħt, fl-investigazzjoni preżenti l-Kummissjoni kkonkludiet li, abbażi tal-evidenza disponibbli, u fid-dawl tan-nuqqas ta’ kooperazzjoni tal-GOC u tal-produtturi esportaturi, l-applikazzjoni tal-Artikolu 2(6a) tar-Regolament bażiku kienet xierqa.
                  
               3.3.1.   Eżistenza ta’ distorsjonijiet sinifikanti
         
         
                     (39)
                  
                  
                     F’investigazzjonijiet reċenti dwar is-settur tal-azzar fir-RPĊ (14) - bl-azzar li huwa l-fattur ewlieni tal-produzzjoni għall-mekkaniżmi tal-illegar bl-anelli- il-Kummissjoni sabet li kien hemm distorsjonijiet sinifikanti fis-sens tal-Artikolu 2(6a)(b) tar-Regolament bażiku. F’din l-investigazzjoni l-Kummissjoni kkonkludiet li, abbażi tal-evidenza disponibbli, l-applikazzjoni tal-Artikolu 2(6a) tar-Regolament bażiku kienet xierqa wkoll.
                  
               
                     (40)
                  
                  
                     F’dawn l-investigazzjonijiet, il-Kummissjoni sabet li hemm intervent sostanzjali mill-gvern fir-RPĊ li jirriżulta f’distorsjoni tal-allokazzjoni effettiva tar-riżorsi skont il-prinċipji tas-suq (15). B’mod partikolari, il-Kummissjoni kkonkludiet li fis-settur tal-azzar, li huwa l-materja prima ewlenija għall-produzzjoni tal-prodott taħt rieżami, mhux biss għad hemm grad sostanzjali ta’ sjieda mill-GOC fis-sens tal-ewwel inċiż tal-Artikolu 2(6a)(b) tar-Regolament bażiku (16), iżda l-GOC huwa wkoll f’pożizzjoni li jinterferixxi mal-prezzijiet u mal-kostijiet permezz tal-preżenza tal-Istat fid-ditti fis-sens tat-tieni inċiż tal-Artikolu 2(6a)(b) tar-Regolament bażiku (17). Il-Kummissjoni sabet ukoll li l-preżenza u l-intervent tal-Istat fis-swieq finanzjarji, kif ukoll fil-provvista tal-materja prima u tal-inputs, iħallu effett ta’ distorsjoni addizzjonali fuq is-suq. Tabilħaqq, b’mod ġenerali, is-sistema tal-ippjanar fir-RPĊ tirriżulta fil-konċentrazzjoni tar-riżorsi f’setturi ddeżinjati bħala strateġiċi jew inkella bħala politikament importanti mill-GOC, aktar milli fl-allokazzjoni tagħhom f’konformità mal-forzi tas-suq (18). Barra minn hekk, il-Kummissjoni kkonkludiet li l-liġijiet Ċiniżi dwar il-falliment u l-proprjetà ma jaħdmux kif suppost fis-sens tar-raba’ inċiż tal-Artikolu 2(6a)(b) tar-Regolament bażiku, u b’hekk jiġu ġġenerati distorsjonijiet b’mod partikolari meta jiġu miżmuma ħajjin ditti insolventi u meta jiġu allokati d-drittijiet għall-użu tal-art fil-PRC (19). Bl-istess mod, il-Kummissjoni sabet distorsjonijiet tal-kostijiet tal-pagi fis-settur tal-azzar fis-sens tal-Artikolu 2(6a)(b), il-ħames inċiż, tar-Regolament bażiku (20), kif ukoll distorsjonijiet fis-swieq finanzjarji fis-sens tal-Artikolu 2(6a)(b), is-sitt inċiż, tar-Regolament bażiku, b’mod partikolari fir-rigward tal-aċċess għall-kapital għall-atturi korporattivi fir-RPĊ (21).
                  
               
                     (41)
                  
                  
                     It-talba kien fiha informazzjoni dwar id-distorsjonijiet fis-settur tal-azzar, b’mod partikolari din irreferiet għas-sejbiet riċenti fl-investigazzjonijiet anti-dumping immexxija mill-Kummissjoni Ewropea li kkonfermaw l-eżistenza ta’ distorsjonijiet fis-settur tal-azzar. It-talba kien fiha wkoll informazzjoni dwar distorsjonijiet fis-settur tal-metall mhux ferruż, b’mod partikolari dwar in-nikil li huwa materja prima importanti għall-manifattura tal-prodott taħt rieżami. Barra minn hekk, it-talba rreferiet għar-rapport tal-Kummissjoni dwar distorsjonijiet sinifikanti fiċ-Ċina (22) (“Rapport”), filwaqt li enfasizzat b’mod partikolari d-distorsjonijiet fis-suq tax-xogħol u fl-aċċess għall-finanzi.
                  
               
                     (42)
                  
                  
                     F’din l-investigazzjoni, il-Kummissjoni eżaminat jekk kienx xieraq jew le li jintużaw il-prezzijiet u l-kostijiet domestiċi fir-RPĊ, minħabba l-eżistenza ta’ distorsjonijiet sinifikanti skont it-tifsira tal-punt (b) tal-Artikolu 2(6a) tar-Regolament bażiku. Il-Kummissjoni għamlet dan abbażi tal-evidenza disponibbli fil-fajl, inkluża l-evidenza li tinsab fir-Rapport, li hija bbażata fuq sorsi disponibbli għall-pubbliku. Dik l-analiżi kopriet l-eżami tal-interventi sostanzjali tal-gvern fl-ekonomija tar-RPĊ b’mod ġenerali, iżda wkoll is-sitwazzjoni speċifika tas-suq fis-settur rilevanti inkluż il-prodott taħt rieżami. Il-Kummissjoni kompliet tissupplimenta dawn l-elementi evidenzjarji bir-riċerka tagħha stess dwar id-diversi kriterji rilevanti biex tikkonferma l-eżistenza ta’ distorsjonijiet sinifikanti fir-RPĊ.
                  
               
                     (43)
                  
                  
                     Speċifikament fis-settur tal-azzar, li huwa l-materja prima ewlenija għall-produzzjoni tal-prodott taħt rieżami, għad hemm grad sostanzjali ta’ sjieda mill-GOC. Ħafna mill-akbar produtturi tal-azzar huma proprjetà tal-Istat. Xi wħud huma msemmija speċifikament fi “Steel Industry Adjustment and Upgrading Plan for 2016-2020”. Pereżempju, Shanxi Taiyuan Iron & Steel Co. Ltd. (“Tisco”), proprjetà tal-Istat Ċiniż, issemmi fuq is-sit web tagħha li hija “kumpanija kbira tal-ħadid u tal-azzar”, li “żviluppat f’kumpless straordinarju tal-ħadid u tal-azzar fuq skala kbira, li huwa integrat man-negozju tal-estrazzjoni tal-ħadid, il-produzzjoni, l-ipproċessar, il-forniment u n-negozjar tal-ħadid u tal-azzar” (23). Baosteel hija intrapriża ewlenija oħra Ċiniża tal-Istat li hija involuta fil-manifattura tal-azzar u hija parti minn China Baowu Steel Group Co. Ltd. (preċedentement Baosteel Group and Wuhan Iron & Steel) li ġiet ikkonsolidata reċentement (24)
                        .. Filwaqt li l-qasma nominali bejn in-numru ta’ SOEs u kumpaniji bi sjieda privata hija stmata li hija kważi ugwali, erba’ mill-ħames produtturi tal-azzar Ċiniżi kklassifikati mal-ewwel għaxra bħala l-akbar produtturi tal-azzar fid-dinja huma SOEs (25). Fl-istess ħin, filwaqt li fl-2016, l-aqwa għaxar produtturi kienu jirrappreżentaw biss madwar 36 % tal-produzzjoni totali tal-industrija, il-gvern taċ-Ċina stabbilixxa l-mira fl-istess sena li jikkonsolida bejn 60 % u 70 % tal-produzzjoni tal-azzar f’madwar għaxar intrapriżi fuq skala kbira sal-2025 (26). Din l-intenzjoni ġiet ripetuta mill-GOC f’April 2019, meta ħabbar il-ħruġ ta’ linji gwida dwar il-konsolidazzjoni tal-industrija tal-azzar (27). Tali konsolidazzjoni tista’ tinvolvi fużjonijiet furzati ta’ kumpaniji privati profittabbli ma’ SOEs bi prestazzjoni baxxa (28).
                  
               
                     (44)
                  
                  
                     Barra minn hekk, fis-settur tal-azzar, ħafna mill-akbar produtturi huma msemmija speċifikament fid-dokument “Steel Industry Adjustment and Upgrading Plan for 2016-2020”. Pereżempju, Tisco ssemmi fuq is-sit web tagħha li hija “kumpanija kbira tal-ħadid u tal-azzar”, li “żviluppat f’kumpless straordinarju tal-ħadid u tal-azzar fuq skala kbira, li huwa integrat man-negozju tal-estrazzjoni tal-ħadid, il-produzzjoni, l-ipproċessar, il-forniment u n-negozjar tal-ħadid u tal-azzar” (29).
                  
               
                     (45)
                  
                  
                     Peress li s-settur tal-RMB huwa frammentat ħafna u l-biċċa l-kbira tal-produtturi huma SOEs, matul l-investigazzjoni, kien impossibbli li jiġi stabbilit il-proporzjon eżatt ta’ produtturi tal-RMB bi sjieda tal-Istat kontra dawk bi sjieda privata.
                  
               
                     (46)
                  
                  
                     B’sehem għoli ta’ SOEs fis-settur tal-azzar, il-materja prima ewlenija għall-produzzjoni ta’ mekkaniżmi tal-illegar bl-anelli, anke l-produtturi privati ma jitħallewx joperaw skont il-kundizzjonijiet tas-suq. Tabilħaqq, kemm l-intrapriżi pubbliċi kif ukoll dawk privati fis-settur tal-RBM huma soġġetti wkoll għal superviżjoni u gwida politika kif stabbilit fil-premessi minn (47) sa (53) hawn taħt.
                  
               
                     (47)
                  
                  
                     Fir-rigward tal-fatt li l-GOC jinsab f’pożizzjoni li jinterferixxi mal-prezzijiet u mal-kostijiet permezz tal-preżenza tal-Istat f’ditti fis-sens tat-tieni inċiż tal-Artikolu 2(6a)(b) tar-Regolament bażiku, l-investigazzjoni ma eżaminatx kumpaniji individwali, peress li s-setturi tal-RBM huwa frammentat ħafna u jikkonsisti l-aktar minn SMEs.
                  
               
                     (48)
                  
                  
                     Barra minn hekk, fis-settur tal-RBM hemm stabbiliti politiki li jiddiskriminaw favur il-produtturi domestiċi jew li b’xi mod ieħor jinfluwenzaw is-suq fis-sens tal-Artikolu 2(6a)(b), it-tielet inċiż, tar-Regolament bażiku.
                  
               
                     (49)
                  
                  
                     L-industrija tal-azzar, li hija l-komponent ewlieni għall-produzzjoni tal-RBMs, hija meqjusa bħala industrija ewlenija mill-Gvern taċ-Ċiniż (30). Dan huwa kkonfermat fil-bosta pjanijiet, direttivi u dokumenti oħra ffokati fuq l-azzar, li jinħarġu fil-livell nazzjonali, reġjonali u muniċipali, bħall-Pjan għall-Aġġustament u t-Titjib tal-Industrija tal-Azzar għas-snin 2016-2020 (Steel Industry Adjustment and Upgrading Plan for 2016-2020). Dan il-Pjan jiddikjara li l-industrija tal-azzar hija “settur importanti u fundamentali tal-ekonomija Ċiniża, pedament nazzjonali” (31). Il-kompiti u l-objettivi ewlenin stabbiliti f’dan il-Pjan ikopru l-aspetti kollha tal-iżvilupp tal-industrija (32).
                  
               
                     (50)
                  
                  
                     It-13-il Pjan ta’ Ħames Snin dwar l-Iżvilupp Ekonomiku u Soċjali (33) jipprevedi appoġġ għall-intrapriżi li jipproduċu tipi ta’ prodotti tal-azzar ta’ livell għoli (34). Dan jiffoka wkoll fuq il-kisba ta’ kwalità, durabbiltà u affidabbiltà tal-prodotti permezz ta’ sostenn lill-kumpaniji li jużaw teknoloġiji relatati mal-produzzjoni tal-azzar pur, l-irrumblar bi preċiżjoni u t-titjib fil-kwalità (35).
                  
               
                     (51)
                  
                  
                     Il-“Katalogu għall-Iggwidar tar-Ristrutturar tal-Industrija (Verżjoni tal-2011) (Emenda tal-2013)” (36) (“il-Katalogu”) jelenka l-azzar bħala industrija mħeġġa.
                  
               
                     (52)
                  
                  
                     Il-gvern taċ-Ċina jiggwida ulterjorment l-iżvilupp tas-settur f’konformità ma’ firxa wiesgħa ta’ għodod ta’ politika u direttivi relatati, inter alia, mal-kompożizzjoni u r-ristrutturar tas-suq, il-materja prima, l-investiment, l-eliminazzjoni tal-kapaċità, il-firxa ta’ prodotti, ir-rilokazzjoni, l-aġġornament, eċċ. Permezz ta’ dawn il-mezzi u mezzi oħra, il-gvern taċ-Ċina jidderieġi u jikkontrolla prattikament kull aspett fl-iżvilupp u l-funzjonament tas-settur (37). Il-problema attwali tal-kapaċità żejda x’aktarx hija l-aktar eżempju ċar tal-implikazzjonijiet tal-politiki tal-GOC u tad-distorsjonijiet li jirriżultaw.
                  
               
                     (53)
                  
                  
                     Fil-qosor, il-GOC għandu miżuri fis-seħħ biex iħeġġeġ lill-operaturi jikkonformaw mal-objettivi tal-politika pubblika li jappoġġaw lill-industriji mħeġġa, inkluża l-produzzjoni tal-azzar bħala l-materja prima ewlenija li tintuża fil-manifattura tal-mekkaniżmi tal-illegar bl-anelli. Tali miżuri jimpedixxu l-forzi tas-suq milli joperaw b’mod ħieles.
                  
               
                     (54)
                  
                  
                     Din l-investigazzjoni ma żvelat l-ebda evidenza li l-applikazzjoni diskriminatorja jew l-infurzar inadegwat tal-liġijiet dwar il-falliment u l-proprjetà skont ir-raba’ inċiż tal-Artikolu 2(6a)(b) tar-Regolament bażiku fis-settur tal-azzar imsemmi hawn fuq fil-premessa (40) ma jaffettwawx lill-manifatturi tal-RBM.
                  
               
                     (55)
                  
                  
                     Is-settur tal-RBM huwa affettwat ukoll mid-distorsjonijiet tal-kostijiet tal-pagi fis-sens tal-ħames inċiż tal-Artikolu 2(6a)(b) tar-Regolament bażiku, kif imsemmi wkoll hawn fuq fil-premessa (40). Dawk id-distorsjonijiet jaffettwaw lis-settur kemm direttament (waqt il-produzzjoni tal-RBM jew tal-inputs ewlenin), kif ukoll indirettament (meta jkun hemm aċċess għall-kapital jew għall-inputs minn kumpaniji soġġetti għall-istess sistema tax-xogħol fir-RPĊ) (38).
                  
               
                     (56)
                  
                  
                     Barra minn hekk, ma tressqet l-ebda evidenza f’din l-investigazzjoni li turi li s-settur tal-RBM ma huwiex affettwat mill-intervent tal-gvern fis-sistema finanzjarja fis-sens tas-sitt inċiż tal-Artikolu 2(6a)(b) tar-Regolament bażiku, kif imsemmi wkoll hawn fuq fil-premessa (40). Għalhekk, l-intervent sostanzjali mill-gvern fis-sistema finanzjarja jwassal sabiex il-kundizzjonijiet tas-suq jiġu affettwati b’mod serju fil-livelli kollha.
                  
               
                     (57)
                  
                  
                     Fl-aħħar nett, il-Kummissjoni tfakkar li sabiex jiġi prodott l-RBM, huma meħtieġa numru ta’ inputs. Barra minn hekk, ir-RPĊ hija wieħed mill-produtturi ewlenin tal-azzar - il-materja prima ewlenija fil-proċess tal-produzzjoni tal-RBM. Meta l-produtturi tal-RBM jixtru/jikkuntrattaw dawn l-inputs, il-prezzijiet li jħallsu (u li jiġu rreġistrati bħala l-kostijiet tagħhom) huma esposti b’mod ċar għall-istess distorsjonijiet sistemiċi msemmija qabel. Pereżempju, il-fornituri tal-inputs jużaw ħaddiema soġġetti għad-distorsjonijiet. Huma jistgħu jissellfu flus li huma soġġetti għad-distorsjonijiet fis-settur finanzjarju/l-allokazzjoni tal-kapital. Barra minn hekk, huma soġġetti għas-sistema ta’ ppjanar li tapplika fil-livelli kollha tal-gvern u tas-setturi.
                  
               
                     (58)
                  
                  
                     B’konsegwenza ta’ dan, mhux biss il-prezzijiet tal-bejgħ domestiku tal-RBM ma humiex xierqa għall-użu fis-sens tal-Artikolu 2(6a)(a) tar-Regolament bażiku, iżda l-kostijiet tal-inputs kollha (inklużi l-materja prima, l-enerġija, l-art, il-finanzjament, l-ammont ta’ ħaddiema, eċċ.) huma wkoll affettwati minħabba li l-formazzjoni tal-prezzijiet tagħhom hija affettwata minn intervent sostanzjali min-naħa tal-gvern, kif deskritt fil-Partijiet I u II tar-Rapport. Tabilħaqq, l-interventi mill-gvern deskritti fir-rigward tal-allokazzjoni tal-kapital, tal-art, tal-ammont ta’ ħaddiema, tal-enerġija u tal-materja prima huma preżenti fis-CHN kollha. Dan ifisser, pereżempju, li input li minnu nnifsu kien prodott fir-RPĊ permezz tat-taħlita ta’ firxa ta’ fatturi tal-produzzjoni huwa espost għal distorsjonijiet sinifikanti. L-istess japplika għall-input, lejn l-input u l-bqija. F’din l-investigazzjoni, la l-GOC u lanqas il-produtturi esportaturi ma ppreżentaw xi evidenza jew argument li juru l-kuntrarju.
                  
               
                     (59)
                  
                  
                     Kif indikat fil-premessa (29), il-gvern taċ-Ċina la kkummenta u lanqas ma pprovda evidenza li tappoġġa jew li tirribatti l-evidenza eżistenti dwar il-fajl tal-każ, inkluż ir-Rapport u l-evidenza addizzjonali li ġiet ipprovduta mill-ilmentatur, dwar l-eżistenza ta’ distorsjonijiet sinifikanti u/jew dwar l-adegwatezza tal-applikazzjoni tal-Artikolu 2(6a) tar-Regolament bażiku fil-każ inkwistjoni.
                  
               
                     (60)
                  
                  
                     Fil-qosor, l-evidenza disponibbli wriet li l-prezzijiet jew il-kostijiet tal-prodott taħt rieżami, inklużi l-kostijiet tal-materja prima, tal-enerġija u tal-manodopera, ma humiex ir-riżultat tal-forzi tas-suq ħieles minħabba li dawn huma affettwati minn intervent sostanzjali min-naħa tal-gvern fis-sens tal-Artikolu 2(6a)(b) tar-Regolament bażiku kif muri mill-impatt attwali jew potenzjali ta’ wieħed jew aktar mill-elementi rilevanti elenkati fih. Abbażi ta’ dan, u fin-nuqqas ta’ kwalunkwe kooperazzjoni mill-GOC, il-Kummissjoni kkonkludiet li ma huwiex xieraq li jintużaw prezzijiet u kostijiet domestiċi sabiex jiġi stabbilit il-valur normali f’dan il-każ. Konsegwentement, il-Kummissjoni pproċediet sabiex tibni l-valur normali esklużivament abbażi tal-kostijiet tal-produzzjoni u l-bejgħ li jirriflettu prezzijiet jew valuri referenzjarji mingħajr distorsjoni, jiġifieri, f’dan il-każ, abbażi tal-kostijiet korrispondenti tal-produzzjoni u l-bejgħ f’pajjiż rappreżentattiv xieraq, f’konformità mal-Artikolu 2(6a)(a) tar-Regolament bażiku, kif diskuss fit-taqsima li ġejja.
                  
               3.3.2.   Pajjiż rappreżentattiv
         
         3.3.2.1.   Rimarki ġenerali
         
                     (61)
                  
                  
                     L-għażla tal-pajjiż rappreżentattiv kienet ibbażata fuq il-kriterji li ġejjin, skont l-Artikolu 2(6a) tar-Regolament bażiku:
                     
                                 —
                              
                              
                                 Livell ta’ żvilupp ekonomiku simili għar-RPĊ. Għal dan il-għan, il-Kummissjoni użat pajjiżi b’introjtu nazzjonali gross per capita simili għar-RPĊ abbażi tal-bażi ta’ data tal-Bank Dinji (39);
                              
                           
                                 —
                              
                              
                                 Il-produzzjoni tal-prodott li qed jiġi rieżaminat f’dak il-pajjiż (40);
                              
                           
                                 —
                              
                              
                                 Id-disponibbiltà tad-data pubblika rilevanti fil-pajjiż rappreżentattiv.
                              
                           
                                 —
                              
                              
                                 F’każ li jkun hemm aktar minn pajjiż rappreżentattiv wieħed possibbli, għandha tingħata preferenza, meta jkun xieraq, lill-pajjiż li jkollu livell xieraq ta’ protezzjoni soċjali u ambjentali.
                              
                           
               
                     (62)
                  
                  
                     Kif spjegat fil-premessi (34) u (35), il-Kummissjoni ħarġet żewġ noti għall-fajl dwar is-sorsi għad-determinazzjoni tal-valur normali: l-ewwel nota dwar il-fatturi ta’ produzzjoni tal-20 ta’ Ottubru 2021 (l-“Ewwel Nota”) u t-tieni nota dwar il-fatturi ta’ produzzjoni tas-7 ta’ Frar 2022 (it-“Tieni Nota”). Dawn in-noti ddeskrivew il-fatti u l-evidenza li fuqhom huma bbażati l-kriterji rilevanti u indirizzaw il-kummenti li waslu mill-partijiet dwar dawk l-elementi u dwar is-sorsi rilevanti. Fit-Tieni Nota, il-Kummissjoni informat lill-partijiet interessati bl-intenzjoni tagħha li tqis lit-Turkija bħala pajjiż rappreżentattiv xieraq f’dan il-każ jekk l-eżistenza tad-distorsjonijiet sinifikanti skont l-Artikolu 2(6a) tar-Regolament bażiku tiġi kkonfermata.
                  
               3.3.2.2.   Livell ta’ żvilupp ekonomiku simili għar-RPĊ
         
                     (63)
                  
                  
                     Fl-Ewwel Nota dwar il-fatturi ta’ produzzjoni, il-Kummissjoni identifikat it-Turkija u t-Tajlandja bħala pajjiżi b’livell simili ta’ żvilupp ekonomiku bħar-RPĊ skont il-Bank Dinji, jiġifieri kollha huma kklassifikati mill-Bank Dinji bħala pajjiżi “b’introjtu medju superjuri” fuq bażi tal-introjtu nazzjonali gross fejn kien magħruf li jiġi manifatturat l-prodott taħt rieżami jew prodott fl-istess kategorija ġenerali u/jew fejn kien magħruf li jseħħ settur tal-prodott taħt rieżami.
                  
               
                     (64)
                  
                  
                     Kien hemm kumment wieħed li wasal fuq in-nota mill-applikant. L-applikant qabel li ż-żewġ pajjiżi ġew ikklassifikati bħala pajjiżi bi dħul medju superjuri. Madankollu, l-applikant, fit-tweġiba tiegħu għall-ewwel Nota, iddikjara li abbażi ta’ għexieren ta’ snin ta’ manifattura u bejgħ tal-prodott taħt rieżami, ma kellu l-ebda għarfien tal-kumpaniji fit-Turkija u fit-Tajlandja li jipproduċu mekkaniżmi tal-illegar bl-anelli. Barra minn hekk, l-applikant sostna li kien hemm konfużjoni bejn il-produzzjoni tal-illegar bl-anelli, jiġifieri prodott downstream, u l-mekkaniżmi tal-illegar bl-anelli, jiġifieri l-parti tal-metall tal-legant. Fir-rigward tal-kumpaniji ppreżentati mill-Kummissjoni bħala produtturi fit-Turkija u fit-Tajlandja, l-applikant ikkummenta li l-kumpaniji kollha elenkati fin-Nota tal-20 ta’ Ottubru kienu kumpaniji tal-kartolerija li jipproduċu l-prodott downstream. L-applikant spjega li, fit-talba għal rieżami, huwa kien għażel lit-Turkija minħabba d-daqs u l-iżvilupp ekonomiku tagħha, konxju sew tan-nuqqas ta’ produzzjoni tal-RMB fit-Turkija. Għalhekk, kien ippropona kumpaniji b’metodi ta’ produzzjoni, FOP u elementi tal-manifattura simili bbażati fuq il-kodiċi 2599 tan-NACE Rev2.
                  
               
                     (65)
                  
                  
                     Peress li l-pajjiżi kollha fejn hemm il-produzzjoni tal-prodott taħt rieżami għandhom livell differenti ta’ żvilupp ekonomiku mir-RPĊ, il-Kummissjoni indikat li se tuża l-produzzjoni ta’ prodott fl-istess kategorija ġenerali ta’ prodotti, il-kodiċi 2599 tan-NACE Rev2, għall-prodott taħt rieżami, biex tistabbilixxi pajjiż rappreżentattiv xieraq għall-applikazzjoni tal-Artikolu 2(6a) tar-Regolament bażiku.
                  
               3.3.2.3.   Disponibbiltà tad-data pubblika rilevanti fil-pajjiż rappreżentattiv
         
                     (66)
                  
                  
                     Għall-pajjiżi meqjusa u msemmija hawn fuq, il-Kummissjoni vverifikat ukoll id-disponibbiltà tad-data pubblika, u b’mod partikolari d-data finanzjarja pubblika mill-produtturi fil-kategorija ġenerali tal-kodiċi NACE Rev 2 2599..
                  
               
                     (67)
                  
                  
                     Il-Kummissjoni investigat ukoll id-data finanzjarja disponibbli għall-pubbliku tal-kumpaniji identifikati mill-applikant (il-kodiċi NACE Rev2 2599). Għalkemm ma hemm l-ebda prodott taħt rieżami prodott minn dawn il-kumpaniji, huma jużaw FOPS simili fil-proċessi tal-manifattura tagħhom. Il-Kummissjoni sabet li tnejn biss mis-sitt kumpaniji identifikati kienu joperaw taħt il-kodiċi 2599 tan-NACE Rev2, jiġifieri D S C Otomotiv u Samet Kalip ve Madeni, it-tnejn fit-Turkija. Il-Kummissjoni sabet li ż-żewġ kumpaniji identifikati kienu profittabbli fil-perjodu ta’ investigazzjoni tar-rieżami. Il-livelli komparattivament għoljin tal-SG&A u l-profitt meta tintuża l-medja ponderata taż-żewġ kumpaniji jistgħu jiġu spjegati mill-fatt li ż-żewġ kumpaniji huma produtturi ewlenin fis-setturi rispettivi tagħhom. D S C Otomotiv tipprovdi lis-settur tal-karozzi, filwaqt li Samet Kalip hija attur ewlieni fis-suq globali tal-industrija tal-aċċessorji tal-għamara. Fi kwalunkwe każ, il-Kummissjoni ma kisbet l-ebda informazzjoni li tissuġġerixxi li l-livelli tal-SG&A u l-profitt ta’ D S C Otomotiv u Samet Kalip ma jkunux raġonevoli għas-settur li joperaw fih.
                  
               
                     (68)
                  
                  
                     Il-Kummissjoni analizzat ukoll l-importazzjonijiet tal-fatturi ewlenin tal-produzzjoni fit-Turkija. L-analiżi tad-data dwar l-importazzjoni wriet li l-importazzjonijiet fit-Turkija tal-fatturi ewlenin tal-produzzjoni ma kinux affettwati materjalment mill-importazzjonijiet mir-RPĊ jew minn kwalunkwe wieħed mill-pajjiżi elenkati fl-Anness I tar-Regolament (UE) 2015/755 tal-Parlament Ewropew u tal-Kunsill (41) u għalhekk mit-Turkija tista’ tintuża bħala pajjiż rappreżentattiv xieraq.
                  
               
                     (69)
                  
                  
                     Fid-dawl tal-kunsiderazzjonijiet ta’ hawn fuq, il-Kummissjoni infurmat lill-partijiet interessati bit-Tieni Nota li kellha l-ħsieb li tuża lit-Turkija bħala pajjiż rappreżentattiv xieraq, f’konformità mal-Artikolu 2(6a)(a), l-ewwel inċiż, tar-Regolament bażiku sabiex tikseb prezzijiet jew valuri referenzjarji mingħajr distorsjoni għall-kalkolu tal-valur normali.
                  
               
                     (70)
                  
                  
                     Il-partijiet interessati ġew mistiedna jikkummentaw dwar l-adegwatezza tat-Turkija bħala pajjiż rappreżentattiv. Ma wasal l-ebda kumment.
                  
               
                     (71)
                  
                  
                     L-għażla inizjali ta’ pajjiżi rappreżentattivi potenzjali u ta’ kumpaniji adatti b’data disponibbli għall-pubbliku ma twaqqafx lill-Kummissjoni mill-possibbiltà li tissupplimenta jew tirfina l-għażla tagħha u r-riċerka tagħha fi stadju aktar tard, inkluż billi tressaq suġġerimenti ġodda f’termini ta’ pajjiżi rappreżentattivi potenzjali. Tabilħaqq, huwa l-iskop proprju tan-Noti dwar il-fatturi tal-produzzjoni li permezz tagħhom il-partijiet interessati jiġu mistiedna jikkummentaw dwar ir-riċerka preliminari tas-servizzi tal-Kummissjoni u, jekk ikun ġustifikat, jirċievu alternattivi għall-kunsiderazzjoni ulterjuri tas-servizzi tal-Kummissjoni. In-Noti fihom anness speċifiku biex jiggwida lill-partijiet fil-preżentazzjoni ta’ informazzjoni dwar pajjiżi u/jew kumpaniji rappreżentattivi addizzjonali possibbli għall-fini tal-Artikolu 2(6a)(a) tar-Regolament bażiku.
                  
               3.3.2.4.   Livell ta’ protezzjoni soċjali u ambjentali
         
                     (72)
                  
                  
                     Wara li ġie stabbilit li t-Turkija kienet pajjiż rappreżentattiv xieraq, abbażi tal-elementi kollha msemmija hawn fuq, ma kienx hemm bżonn li titwettaq valutazzjoni tal-livell ta’ protezzjoni soċjali u ambjentali f’konformità mal-aħħar sentenza tal-Artikolu 2(6a)(a), l-ewwel inċiż, tar-Regolament bażiku.
                  
               3.3.2.5.   Konklużjoni
         
                     (73)
                  
                  
                     Fid-dawl tal-analiżi ta’ hawn fuq, it-Turkija ssodisfat il-kriterji stipulati fl-Artikolu 2(6a)(a), l-ewwel inċiż, tar-Regolament bażiku sabiex titqies bħala pajjiż rappreżentattiv xieraq.
                  
               3.3.3.   Sorsi użati sabiex jiġu stabbiliti l-kostijiet mingħajr distorsjoni
         
         
                     (74)
                  
                  
                     Fl-Ewwel Nota, il-Kummissjoni elenkat il-fatturi ta’ produzzjoni, bħall-materjali, l-enerġija u l-ammont ta’ ħaddiema użati fil-produzzjoni tal-prodott taħt rieżami mill-produttur esportatur u stiednet lill-partijiet interessati jikkummentaw u jipproponu informazzjoni disponibbli għall-pubbliku dwar il-valuri mingħajr distorsjoni għal kull wieħed mill-fatturi ta’ produzzjoni msemmija f’dik in-nota.
                  
               
                     (75)
                  
                  
                     Sussegwentement, fit-Tieni Nota, il-Kummissjoni ddikjarat li, sabiex taħdem il-valur normali f’konformità mal-Artikolu 2(6a)(a) tar-Regolament bażiku, hija tuża l-Atlas Kummerċjali Globali (“GTA”) biex tistabbilixxi l-kost mingħajr distorsjoni tal-biċċa l-kbira tal-fatturi tal-produzzjoni, b’mod partikolari l-materja prima u l-prodotti sekondarji. Barra minn hekk, il-Kummissjoni ddikjarat li se tuża l-Uffiċċju tal-Istatistika Nazzjonali tat-Turkija (42) biex tistabbilixxi l-kostijiet mingħajr distorsjoni tal-ammont ta’ ħaddiema u tal-enerġija.
                  
               
                     (76)
                  
                  
                     Fil-kalkolu, il-Kummissjoni inkludiet valur tal-ispejjeż ġenerali tal-manifattura sabiex tkopri l-kostijiet mhux inklużi fil-fatturi tal-produzzjoni msemmija hawn fuq. Sabiex tistabbilixxi dan l-ammont, din użat id-data finanzjarja ta’ wieħed mill-produtturi tal-Unjoni li kkoopera fl-investigazzjoni u li pprovda informazzjoni speċifika għal dak l-għan (43), Koloman Handler Kft (“KH”). Il-metodoloġija hija spjegata kif xieraq fit-Taqsima 3.3.5.
                  
               
                     (77)
                  
                  
                     Fl-aħħar nett, kif iddikjarat fit-Tieni Nota, il-Kummissjoni użat id-data finanzjarja mill-kumpaniji Torok magħżulin, imsemmijin fil-premessa (67) biex tistabbilixxi l-kostijiet u l-profitti tal-SG&A.
                  
               3.3.4.   Kostijiet u parametri referenzjarji mingħajr distorsjoni
         
         
                     (78)
                  
                  
                     Permezz taż-żewġ noti dwar il-fatturi ta’ produzzjoni, il-Kummissjoni fittxet li tistabbilixxi lista ta’ fatturi ta’ produzzjoni u ta’ sorsi maħsuba sabiex jintużaw għall-istabbiliment ta’ lista sħiħa tal-inputs bħal materjali, enerġija u l-ammont ta’ ħaddiema użati fil-produzzjoni tal-prodott taħt rieżami mill-produtturi fir-RPĊ. Il-Kummissjoni ma rċeviet l-ebda kumment dwar il-lista ta’ fatturi tal-produzzjoni.
                  
               
                     (79)
                  
                  
                     Fin-nuqqas ta’ kooperazzjoni mill-produtturi esportaturi Ċiniżi fil-proċedura ta’ rieżami, il-Kummissjoni kellha tiddependi fuq il-produttur Ewropew KH sabiex tistabbilixxi l-fatturi ta’ produzzjoni użati fil-produzzjoni tal-RBM. Abbażi tad-data miġbura mill-kumpaniji Ċiniżi fl-investigazzjoni oriġinali u l-informazzjoni disponibbli fuq is-siti web tal-produtturi Ċiniżi tal-RBM, il-proċess tal-produzzjoni tagħhom u l-materjali użati jidhru li huma simili għal dawk ipprovduti mill-KH.
                  
               
                     (80)
                  
                  
                     Fin-nuqqas ta’ kooperazzjoni, il-Kummissjoni ma kellhiex kodiċijiet tal-komoditajiet aktar dettaljati għal kull fattur ta’ produzzjoni mill-kodiċijiet tas-Sistema Armonizzata (“HS”) ta’ 6 ċifri.
                  
               
                     (81)
                  
                  
                     Meta titqies l-informazzjoni kollha ppreżentata mill-KH u n-nuqqas ta’ kummenti fuq iż-żewġ noti dwar is-sorsi għad-determinazzjoni tal-valur normali rigward il-fatturi ta’ produzzjoni, ġew identifikati l-fatturi ta’ produzzjoni u l-kodiċijiet HS li ġejjin, fejn applikabbli:
                     
                        Fatturi tal-produzzjoni tal-RBM
                     
                     
                                 Fatturi tal-Produzzjoni
                              
                              
                                 Kodiċi SA
                              
                              
                                 Sors tad-data
                                 
                              
                              
                                 Valur unitarju mingħajr distorsjoni
                              
                           
                                 
                                    
                                       Materja prima
                                    
                                 
                              
                           
                                 Wajer tal-azzar vojt
                              
                              
                                 7217 10 
                              
                              
                                 GTA
                              
                              
                                 9,15  CNY/KG
                              
                           
                                 Strixxa tal-azzar miksija bin-nikil
                              
                              
                                 7226 99 
                              
                              
                                 GTA
                              
                              
                                 12,71  CNY/KG
                              
                           
                                 Strixxa tal-azzar vojta
                              
                              
                                 7211 23 
                              
                              
                                 GTA
                              
                              
                                 4,52  CNY/KG
                              
                           
                                 
                                    
                                       Xogħol
                                    
                                 
                              
                           
                                 Xogħol
                              
                              
                                 L-Uffiċċju Nazzjonali tal-Istatistika, it-Turkija.
                              
                              
                                 25,25  CNY/siegħa
                              
                           
                                 
                                    
                                       Enerġija
                                    
                                 
                              
                           
                                 Elettriku
                              
                              
                                 L-Uffiċċju Nazzjonali tal-Istatistika, it-Turkija.
                              
                              
                                 0,57  CNY/kWh
                              
                           
                                 
                                    
                                       Prodott sekondarju/skart.
                                    
                                 
                              
                           
                                 Skart u ruttam tal-ħadid jew l-azzar issaldjat (minbarra radjuattiv, u skart u ruttam ta’ batteriji u akkumulaturi elettriċi).
                              
                              
                                 7204 30 
                              
                              
                                 GTA
                              
                              
                                 0,59  CNY/KG
                              
                           
               3.3.4.1.   Materja prima
         
                     (82)
                  
                  
                     Sabiex tistabbilixxi l-prezzijiet mingħajr distorsjoni tal-materja prima kif waslet fil-fabbrika ta’ produttur tal-pajjiż rappreżentattiv, il-Kummissjoni użat bħala bażi, għal kull materja prima użata fil-produzzjoni ta’ RBM minn KH, il-prezz medju ponderat ta’ importazzjoni fil-pajjiż rappreżentattiv kif irrappurtat fil-GTA li miegħu żdiedu d-dazji fuq l-importazzjoni u l-kostijiet tat-trasport. Il-Kummissjoni vverifikat il-materja prima rrapportata użata u l-proporzjonijiet ta’ konsum rilevanti fil-manifattura tal-prodott taħt rieżami. Il-prezz tal-importazzjoni fil-pajjiż rappreżentattiv ġie ddeterminat bħala medja ponderata tal-prezzijiet ta’ unità tal-importazzjonijiet mill-pajjiżi terzi kollha bl-esklużjoni tar-RPĊ u l-pajjiżi li ma humiex membri tad-WTO, elenkati fl-Anness I tar-Regolament (UE) 2015/755 (44). Id-data dwar l-istatistika tal-importazzjonijiet baqgħet rappreżentattiva biżżejjed wara l-esklużjoni ta’ dawn l-importazzjonijiet. Il-Kummissjoni ddeċidiet li teskludi l-importazzjonijiet mir-RPĊ lejn il-pajjiż rappreżentattiv peress li fil-premessa (60) ikkonkludiet li mhuwiex xieraq li jintużaw il-prezzijiet u l-kostijiet domestiċi fir-RPĊ minħabba l-eżistenza ta’ distorsjonijiet sinifikanti f’konformità mal-Artikolu 2(6a)(b) tar-Regolament bażiku. Minħabba li ma hemm l-ebda evidenza li turi li l-istess distorsjonijiet ma jaffettwawx bl-istess mod il-prodotti maħsuba għall-esportazzjoni, il-Kummissjoni qieset li l-istess distorsjonijiet affettwaw il-prezzijiet tal-esportazzjoni.
                  
               
                     (83)
                  
                  
                     Sabiex jiġi stabbilit il-prezz mingħajr distorsjoni tal-materja prima, kif waslet fil-fabbrika tal-produttur, il-Kummissjoni applikat id-dazju fuq l-importazzjoni tal-pajjiż rappreżentattiv, fil-livelli rispettivi, skont il-pajjiż ta’ oriġini tal-volumi importati (45). Il-Kummissjoni żiedet il-kost tat-trasport domestiku kkalkulat għal kull kg abbażi tal-kwotazzjonijiet għall-konsenji fil-fruntiera ta’ Istanbul-Kapikule, kif previst mir-Rapport tal-Bank Dinji “Doing Business” (46).
                  
               3.3.4.2.   Prodotti sekondarji
         
                     (84)
                  
                  
                     Fin-nuqqas ta’ kooperazzjoni mill-produtturi esportaturi Ċiniżi fil-proċedura ta’ rieżami, il-Kummissjoni kellha tiddependi mid-data pprovduta mill-KH sabiex tispeċifika l-prodotti sekondarji miksubin fil-produzzjoni tal-RBM. Il-kumpanija rrapportat prodott sekondarju wieħed biss: skart u ruttam ta’ ħadid jew azzar tal-landa.
                  
               
                     (85)
                  
                  
                     Fin-nuqqas ta’ importazzjonijiet tal-oġġett ta’ hawn fuq fit-Turkija, il-Kummissjoni fittxet sors ta’ parametru referenzjarju alternattiv. Abbażi ta’ estrazzjoni mill-GTA, il-Kummissjoni identifikat l-akbar esportatur dinji tal-prodott inkwistjoni – l-Istati Uniti tal-Amerka (“l-Istati Uniti”). Il-parametru referenzjarju sussegwentement ġie kkalkolat bħala l-prezz medju ponderat tal-esportazzjoni ta’ unità li nħattet l-art (CIF + dazji fuq l-importazzjoni fil-pajjiżi b’importazzjonijiet mill-Istati Uniti) abbażi tal-esportazzjonijiet tal-Istati Uniti tal-Amerka lejn il-bqija tad-dinja fil-perjodu ta’ investigazzjoni tar-rieżami.
                  
               3.3.4.3.   Xogħol
         
                     (86)
                  
                  
                     Sabiex tistabbilixxi l-valur referenzjarju għall-kostijiet lavorattivi, il-Kummissjoni użat l-istatistika nazzjonali Torka disponibbli għall-pubbliku, li tinkludi t-taxxi u l-imposti tal-impjegaturi (47).
                  
               
                     (87)
                  
                  
                     Bħala bażi għall-kalkolu, il-Kummissjoni użat l-istatistika mill-Portal tad-Data Turkstat, li pprovda informazzjoni dettaljata dwar il-kost lavorattiv fis-siegħa f’setturi ekonomiċi differenti skont is-sena. Il-Kummissjoni użat bħala ċifra referenzjarja rrapportata għall-Kodiċi C.25 tan-NACE Rev2 “Manifattura ta’ prodotti tal-metall iffabbrikat, għajr magni u tagħmir”.
                  
               3.3.4.4.   Elettriku
         
                     (88)
                  
                  
                     Sabiex tistabbilixxi l-valur referenzjarju għall-elettriku, il-Kummissjoni użat il-prezzijiet tal-elettriku tal-industrija skont il-livelli tal-konsum ippubblikati fuq is-sit web tal-Uffiċċju Nazzjonali tal-Istatistika tat-Turkija (“Turkstat”) (48).
                  
               
                     (89)
                  
                  
                     Il-Kummissjoni użat il-kwotazzjoni tal-prezz tal-elettriku disponibbli fil-Portal tad-Data Turkstat, li jipprovdi medji ta’ nofs is-sena tal-prezzijiet tal-unità tal-elettriku. Bħala parametru referenzjarju, il-Kummissjoni użat medja tar-rati industrijali previsti għall-perjodu ta’ investigazzjoni tar-rieżami.
                  
               3.3.5.   Kostijiet ġenerali tal-manifattura, SG&A u profitti
         
         
                     (90)
                  
                  
                     Skont l-Artikolu 2(6a)(a) tar-Regolament bażiku, “il-valur normali maħdum għandu jinkludi ammont raġonevoli u mingħajr distorsjoni għal kostijiet amministrattivi, tal-bejgħ u ġenerali u għal profitti”. Barra minn hekk, kien jeħtieġ li jiġi stabbilit valur għall-ispejjeż ġenerali tal-manifattura sabiex ikopri l-kostijiet mhux inklużi fil-fatturi tal-produzzjoni msemmija hawn fuq.
                  
               
                     (91)
                  
                  
                     Minbarra l-fatturi tal-produzzjoni fil-premessa (81) hawn fuq, il-Kummissjoni kkalkolat l-ispejjeż ġenerali tal-manifattura. Fid-dawl tan-nuqqas ta’ kooperazzjoni mill-produtturi Ċiniżi, il-kalkolu ta’ dawn il-kostijiet ġenerali tal-manifattura kien ibbażat fuq il-proporzjon tal-ispejjeż ġenerali tal-manifattura diviżi bil-kost tal-manifattura rrapportat mill-KH. Dan il-perċentwal ġie applikat għall-kostijiet tal-manifattura mingħajr distorsjoni.
                  
               
                     (92)
                  
                  
                     Għall-SG&A u l-profitt, il-Kummissjoni użat id-data finanzjarja taż-żewġ produtturi Torok elenkati fil-premessa (67). Il-Kummissjoni l-ewwel iddeterminat il-perċentwal tal-SG&A u l-profitt fuq il-kostijiet tal-oġġetti mibjugħa (“COGS”) għal kull produttur. Imbagħad, ġiet stabbilita medja tal-SG&A u l-profitt fil-pajjiż rappreżentattiv (ponderati mill-fatturat tal-kumpaniji). Il-kontijiet awditjati disponibbli għall-pubbliku ta’ dawn il-kumpaniji saru disponibbli għall-partijiet interessati bħala dokument mehmuż mat-Tieni Nota.
                  
               3.3.6.   Kalkolu tal-valur normali
         
         
                     (93)
                  
                  
                     Abbażi tal-parametri referenzjarji ta’ hawn fuq, il-Kummissjoni bniet il-valur normali skont il-metodoloġija li ġejja.
                  
               
                     (94)
                  
                  
                     L-ewwel, il-Kummissjoni stabbiliet il-kostijiet mingħajr distorsjoni tal-manifattura. Fin-nuqqas ta’ kooperazzjoni mill-produtturi esportaturi, il-Kummissjoni bbażat fuq l-informazzjoni pprovduta mill-KH dwar il-konsum ta’ kull fattur ta’ produzzjoni (materja prima, manodopera u enerġija) għall-produzzjoni tal-prodott taħt rieżami. Dawn il-volumi tal-konsum ġew immultiplikati bil-kostijiet mingħajr distorsjoni għal kull unità stabbiliti fit-Turkija, kif deskritt fit-Taqsima 3.3.4.
                  
               
                     (95)
                  
                  
                     It-tieni, biex waslet għall-kostijiet mingħajr distorsjoni tal-produzzjoni, il-Kummissjoni żiedet il-perċentwal tal-ispejjeż ġenerali tal-manifattura ddeterminati kif deskritt fil-premessa (90) mal-kostijiet mingħajr distorsjoni tal-manifattura.
                  
               
                     (96)
                  
                  
                     Fl-aħħar nett, minbarra l-kost tal-produzzjoni stabbilit kif deskritt fil-premessa (95), il-Kummissjoni applikat l-SG&A u l-profitt fil-pajjiż rappreżentattiv stabbilit kif spjegat fil-premessa (92). L-SG&A u l-profitt espressi bħala perċentwal tas-COGS u applikati għall-kostijiet tal-produzzjoni mingħajr distorsjoni ammontaw għal 31,3 % u 24,7 % rispettivament.
                  
               
                     (97)
                  
                  
                     Il-valur normali, ikkalkulat kif deskritt fil-premessi minn (93) sa (96) tnaqqas bil-valur mingħajr distorsjoni tal-prodott sekondarju. Il-valuri mingħajr distorsjoni tal-prodott sekondarju ġew stabbiliti bil-multiplikazzjoni tal-kwantitajiet mibjugħa fil-perjodu ta’ investigazzjoni ta’ rieżami, kif irrapportat mill-KH, bil-prezz tiegħu mingħajr distorsjoni għal kull unità kif stabbilit fit-Turkija, kif deskritt fit-taqsima 3.3.4.2 hawn fuq.
                  
               
                     (98)
                  
                  
                     Għal ċerti prodotti, ir-RPĊ tapplika politika ta’ rimborż tal-VAT parzjalment biss mal-esportazzjoni. Sabiex ikun żgurat li l-valur normali jiġi espress fl-istess livell ta’ tassazzjoni bħall-prezz tal-esportazzjoni, il-valur normali jiġi aġġustat ’il fuq b’dik il-parti tal-VAT imposta fuq l-esportazzjonijiet tal-prodott taħt rieżami li ma kinitx ġiet rimborżata lill-produtturi esportaturi Ċiniżi. Id-data mis-sit web tal-amministrazzjoni Ċiniża tat-taxxa u tad-dwana u d-data tat-Transdwana (49) indikaw li fil-perjodu ta’ investigazzjoni tar-rieżami, il-VAT imposta fuq l-esportazzjonijiet tal-RBM ma ġietx rimborżata bis-sħiħ. Għalhekk, il-valur normali finali ġie aġġustat ’il fuq b’3 % kif xieraq.
                  
               
                     (99)
                  
                  
                     Abbażi ta’ dan, il-Kummissjoni bniet il-valur normali fuq bażi ta’ kif joħroġ mill-fabbrika f’konformità mal-Artikolu 2(6a)(a) tar-Regolament bażiku. Minħabba l-fatt li l-ebda produttur esportatur ma kkoopera, il-valur normali huwa applikabbli fuq bażi nazzjonali.
                  
               3.4.   Prezz tal-esportazzjoni u konklużjoni dwar il-kontinwazzjoni ta’ dumping
         
         
                     (100)
                  
                  
                     Fin-nuqqas ta’ kooperazzjoni mill-produtturi esportaturi Ċiniżi, il-prezz tal-esportazzjoni ġie ddeterminat fuq il-bażi tal-fatti disponibbli f’konformità mal-Artikolu 18 tar-Regolament bażiku.
                  
               
                     (101)
                  
                  
                     Matul il-perjodu ta’ investigazzjoni tar-rieżami, skont Eurostat, ġew importati biss 356 elf biċċa ta’ RMB mir-RPĊ. Dan l-ammont huwa negliġibbli mhux biss fid-dawl tal-konsum totali tal-Unjoni, iżda wkoll billi, kif spjegat fil-premessa (26), matul il-perjodu ta’ investigazzjoni tar-rieżami nbiegħ għadd kbir ta’ tipi differenti ta’ RMB fl-Unjoni. Fin-nuqqas ta’ kooperazzjoni mill-produtturi esportaturi Ċiniżi, il-Kummissjoni ma għandha l-ebda indikazzjoni tat-taħlita tal-prodott f’tali volumi żgħar ta’ importazzjonijiet. Għal dawn ir-raġunijiet, il-Kummissjoni kkonkludiet li dawn il-volumi baxxi ma jipprovdux bażi suffiċjenti għal sejba dwar il-kontinwazzjoni ta’ dumping u eżaminat il-probabbiltà ta’ rikorrenza tad-dumping jekk il-miżuri jitħallew jiskadu.
                  
               4.   PROBABBILTÀ TA’ RIKORRENZA TA’ DUMPING
         
         
                     (102)
                  
                  
                     Minbarra l-konklużjoni tal-premessa (101), il-Kummissjoni investigat, f’konformità mal-Artikolu 11(2) tar-Regolament bażiku, il-probabbiltà ta’ rikorrenza ta’ dumping, jekk il-miżuri jiġu revokati. Ġew analizzati l-elementi li ġejjin: l-eżistenza ta’ dumping abbażi ta’ esportazzjonijiet lejn pajjiżi terzi, il-kapaċità tal-produzzjoni u l-kapaċità ta’ riżerva fir-RPĊ u l-attraenza tas-suq tal-Unjoni.
                  
               4.1.   Esportazzjonijiet lejn pajjiżi terzi
         
         
                     (103)
                  
                  
                     Abbażi tal-istatistika dwar l-importazzjonijiet tal-GTA, il-Kummissjoni identifikat l-akbar erba’ importaturi tal-RBM mir-RPĊ matul il-perjodu ta’ investigazzjoni tar-rieżami: il-Messiku, l-Istati Uniti tal-Amerka, il-Malażja u l-Vjetnam (50). Dawn l-erba’ pajjiżi kienu jirrappreżentaw 61 % tal-importazzjonijiet “dinjija” totali tal-prodott taħt rieżami miċ-Ċina.
                  
               
                     (104)
                  
                  
                     Fir-rigward tal-esportazzjonijiet Ċiniżi tal-RBM lejn l-erba’ swieq ewlenin, saru kalkoli tad-dumping skont il-metodoloġija deskritta hawn taħt.
                  
               4.1.1.   Valur normali
         
         
                     (105)
                  
                  
                     Biex tivvaluta d-dumping mir-RPĊ lejn pajjiżi terzi, il-Kummissjoni użat il-valur normali maħdum kif deskritt fil-premessi (93) sa (99).
                  
               4.1.2.   Prezz tal-esportazzjoni
         
         
                     (106)
                  
                  
                     Peress li ma kien hemm l-ebda kooperazzjoni mill-produtturi Ċiniżi, il-prezz probabbli tal-esportazzjoni lejn l-Unjoni ġie stmat billi ġew analizzati l-prezzijiet tal-esportazzjoni Ċiniżi lejn pajjiżi terzi fil-perjodu ta’ investigazzjoni tar-rieżami, abbażi tal-istatistika rilevanti tal-importazzjoni tal-GTA speċifika għall-pajjiż.
                  
               
                     (107)
                  
                  
                     Il-Malażja u l-Vjetnam irrapportaw il-valuri tal-importazzjoni tagħhom biss fil-livell CIF. Għalhekk, il-Kummissjoni aġġustat il-valuri rrapportati għal-livell FOB billi naqqset il-kost tal-merkanzija u tal-assigurazzjoni fuq il-baħar (51). Dan l-aġġustament ma kienx meħtieġ għall-Messiku u għall-Istati Uniti tal-Amerka peress li kienu disponibbli valuri tal-importazzjonijiet fil-livell FOB.
                  
               
                     (108)
                  
                  
                     Fit-tieni pass, il-valuri tal-importazzjoni FOB tal-erba’ pajjiżi kollha ġew aġġustati għal-livell mill-fabbrika billi tnaqqas il-kost tat-trasport domestiku fiċ-Ċina (52).
                  
               4.1.3.   Marġnijiet tat-tqabbil u tad-dumping
         
         
                     (109)
                  
                  
                     Il-Kummissjoni qabblet il-valur normali maħdum u l-prezzijiet tal-esportazzjoni lejn pajjiżi terzi fuq bażi mill-fabbrika.
                  
               
                     (110)
                  
                  
                     It-tqabbil ta’ hawn fuq wera marġni tad-dumping għall-pajjiż kollu għall-esportazzjonijiet Ċiniżi lejn l-erba’ pajjiżi, espress bħala perċentwal tal-valuri CIF (53) rispettivi tagħhom kif ġej:
                     
                                 Pajjiż
                              
                              
                                 % tal-importazzjonijiet “dinjija” totali tal-prodott taħt rieżami mir-RPĊ
                              
                              
                                 Marġni tad-dumping (%)
                              
                           
                                 Il-Messiku
                              
                              
                                 35 
                              
                              
                                 37,6 
                              
                           
                                 L-Istati Uniti tal-Amerka
                              
                              
                                 13 
                              
                              
                                 21,9 
                              
                           
                                 Il-Malażja
                              
                              
                                 7 
                              
                              
                                 100,8 
                              
                           
                                 Il-Vjetnam
                              
                              
                                 6 
                              
                              
                                 61,6 
                              
                           
               
                     (111)
                  
                  
                     Il-prezz medju tal-esportazzjoni li nstab matul il-perjodu ta’ investigazzjoni tar-rieżami għal kull wieħed mill-pajjiżi ta’ hawn fuq iwassal għal marġni tad-dumping ta’ aktar minn 20 % meta mqabbel mal-valur normali stabbilit fit-taqsima 3.3.6. Dan indika li, jekk l-importazzjonijiet mir-RPĊ jaslu fl-Unjoni f’dak il-livell, tali importazzjonijiet ikunu oġġett ta’ dumping.
                  
               4.2.   Kapaċità tal-produzzjoni u kapaċità ta’ riżerva fir-RPĊ
         
         
                     (112)
                  
                  
                     Il-kapaċità ta’ riżerva fiċ-Ċina, stmata għal 375 miljun biċċa skont it-talba għal rieżami ta’ skadenza, taqbeż aktar minn seba’ darbiet il-konsum totali tal-Unjoni ta’ 40 miljun biċċa – 60 miljun biċċa matul il-perjodu ta’ investigazzjoni tar-rieżami. Il-kapaċità Ċiniża nbniet b’mod drammatiku matul l-aħħar għaxar snin, li bħalissa tammonta għal madwar 830 miljun biċċa, li hija ferm lil hinn mill-produzzjoni attwali tagħha ta’ 455 miljun biċċa.
                  
               
                     (113)
                  
                  
                     Abbażi ta’ dan ta’ hawn fuq, il-Kummissjoni kkonkludiet li l-produtturi esportaturi Ċiniżi għandhom kapaċitajiet ta’ riżerva sinifikanti, li jistgħu jużawhom biex jipproduċu l-RBM għall-esportazzjoni lejn l-Unjoni jekk il-miżuri jitħallew jiskadu.
                  
               4.3.   Attraenza tas-suq tal-Unjoni
         
         
                     (114)
                  
                  
                     Skont id-data tal-GTA, il-produtturi esportaturi Ċiniżi esportaw lejn is-swieq terzi ewlenin tagħhom bi prezzijiet li kienu 1,2 % sa 32,5 % aktar baxxi meta mqabbla mal-prezzijiet medji tal-bejgħ tal-produtturi tal-Unjoni fis-suq tal-Unjoni. B’kunsiderazzjoni ta’ dan il-livell tal-prezz, l-esportazzjoni lejn l-Unjoni hija potenzjalment attraenti għall-esportaturi Ċiniżi, peress li l-iskadenza tal-miżuri tippermettilhom ibigħu bi prezzijiet ogħla minn dawk li bihom jesportaw lejn pajjiżi oħra iżda xorta taħt il-prezzijiet tal-industrija tal-UE.
                  
               
                     (115)
                  
                  
                     Is-suq tal-Unjoni huwa attraenti wkoll għall-produtturi Ċiniżi fid-dawl tad-daqs tiegħu, peress li huwa l-akbar suq globalment għal xi tipi ta’ RMB skont it-talba għal rieżami ta’ skadenza.
                  
               4.4.   Konklużjoni dwar il-probabbiltà ta’ rikorrenza tad-dumping
         
         
                     (116)
                  
                  
                     Fid-dawl ta’ dan ta’ hawn fuq, il-Kummissjoni kkonkludiet li hemm probabbiltà qawwija li jerġa’ jseħħ dumping jekk il-miżuri attwali jitħallew jiskadu. B’mod partikolari, il-livell tal-valur normali stabbilit fir-RPĊ, il-livell tal-prezzijiet tal-esportazzjoni Ċiniżi lejn swieq ta’ pajjiżi terzi, l-attraenza tas-suq tal-Unjoni u d-disponibbiltà ta’ kapaċità ta’ produzzjoni sinifikanti fir-RPĊ juru probabbiltà kbira ta’ rikorrenza ta’ dumping fil-każ li l-miżuri attwali jitħallew jiskadu.
                  
               5.   DANNU
         
         5.1.   Definizzjoni tal-industrija tal-Unjoni u tal-produzzjoni tal-Unjoni
         
         
                     (117)
                  
                  
                     Il-prodott simili kien manifatturat minn żewġ produtturi fl-Unjoni matul il-perjodu ta’ investigazzjoni: Ring Alliance Ringbuchtechnik GmbH (Oroszlany, l-Ungerija) u I.M.L. Industria Meccanica Lombarda S.r.l. (Offanengo, l-Italja). Dawn jikkostitwixxu l-“industrija tal-Unjoni” skont it-tifsira tal-Artikolu 4(1) tar-Regolament bażiku.
                  
               
                     (118)
                  
                  
                     Iż-żewġ produtturi (l-ewwel wieħed huwa l-applikant) ikkooperaw fl-investigazzjoni. Minħabba li ż-żewġ kumpaniji flimkien irrappreżentaw il-produzzjoni totali tal-Unjoni tal-RBM fil-perjodu ta’ investigazzjoni tar-rieżami, dawn huma meqjusin li jirrappreżentaw l-industrija tal-Unjoni skont it-tifsira tal-Artikolu 4(1) tar-Regolament bażiku.
                  
               
                     (119)
                  
                  
                     Il-produzzjoni totali tal-Unjoni matul il-perjodu ta’ investigazzjoni ta’ rieżami ġiet stabbilita għal madwar [40 000 – 60 000] biċċa (54). Il-Kummissjoni stabbiliet iċ-ċifra abbażi tat-tweġibiet għall-kwestjonarju taż-żewġ produtturi. Minħabba li ċ-ċifri mikro u makroekonomiċi ġew stabbiliti abbażi tad-data ta’ żewġ produtturi tal-Unjoni, id-data ġiet ipprovduta f’meded sabiex tiġi żgurata l-kunfidenzjalità.
                  
               5.2.   Konsum tal-Unjoni
         
         
                     (120)
                  
                  
                     Il-Kummissjoni stabbiliet il-konsum tal-Unjoni abbażi ta’ (a) il-volumi tal-bejgħ ivverifikati tal-prodott simili mill-industrija tal-Unjoni fis-suq tal-Unjoni rrapportati fit-tweġibiet rispettivi għall-kwestjonarju tal-produtturi tal-Unjoni, u (b) il-volumi tal-importazzjoni tal-RMBs (livell TARIC) fis-suq tal-Unjoni rrapportati fil-Eurostat u kkonvertiti f’biċċiet. Fi ħdan in-nomenklatura tat-TARIC valida mad-dħul fis-seħħ tar-Regolament (UE) 2016/703, il-Kummissjoni identifikat żewġ gruppi ta’ RBM:
                     
                                 —
                              
                              
                                 RMB għajr dawk bi 17 jew 23 anell (il-kodiċijiet TARIC 8305100011, 8305100013, 8305100019 u 8305100034); u
                              
                           
                                 —
                              
                              
                                 RBM bi 17 u 23 anell (kodiċijiet TARIC 8305100021, 8305100023, 8305100029 u 8305100035).
                              
                           
               
                     (121)
                  
                  
                     Fil-Eurostat, l-unità tal-kejl għall-RBM hija l-piż (KG). Il-Kummissjoni kkalkolat fattur ta’ konverżjoni għal kull wieħed mill-gruppi ta’ hawn fuq ta’ RBM, abbażi tad-data tal-produzzjoni vverifikata tal-industrija tal-Unjoni. Din użat il-fatturi ta’ konverżjoni kkalkolati b’dan il-mod biex tistabbilixxi l-volumi ta’ importazzjoni rilevanti f’biċċiet.
                  
               
                     (122)
                  
                  
                     Il-kalkolu ta’ dawn il-fatturi ta’ konverżjoni ġie spjegat kif xieraq f’nota għall-fajl (55). F’dik in-nota, il-Kummissjoni pprovdiet is-sors tad-data li użat biex tikkalkula ż-żewġ fatturi ta’ konverżjoni (iċ-ċifri tal-bejgħ tal-industrija tal-Unjoni għall-perjodu ta’ investigazzjoni tar-rieżami sottomessi skont il-piż u l-unità) u l-metodoloġija applikata (il-piż totali tal-bejgħ tal-Unjoni ta’ kull grupp ta’ prodotti diviż bin-numru korrispondenti ta’ biċċiet). Ma wasal l-ebda kumment fir-rigward ta’ din in-nota għall-fajl.
                  
               
                     (123)
                  
                  
                     Il-konsum tal-Unjoni żviluppa kif ġej:
                     
                        Tabella 1
                     
                     
                        Il-konsum fis-suq tal-Unjoni
                     
                     
                                 Volum
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 
                                    Indiċi (2017 = 100)
                                 
                              
                              
                                 
                                    100 
                                 
                              
                              
                                 
                                    95 
                                 
                              
                              
                                 
                                    86 
                                 
                              
                              
                                 
                                    69 
                                 
                              
                           
                                 Meded (1 000  biċċa)
                              
                              
                                 70 000  - 90 000 
                              
                              
                                 60 000  - 80 000 
                              
                              
                                 60 000  - 80 000 
                              
                              
                                 40 000  - 60 000 
                              
                           
                                 Sors: Eurostat u t-tweġibiet għall-kwestjonarju
                              
                           
               
                     (124)
                  
                  
                     Ir-rieżami wera li l-konsum tal-Unjoni tal-RBM naqas b’31 % matul il-perjodu ta’ analiżi minn madwar 70 - 90 miljun biċċa fl-2017 għal 40 - 60 miljun biċċa fil-perjodu ta’ investigazzjoni tar-rieżami (56).
                  
               
                     (125)
                  
                  
                     It-tnaqqis kontinwu fil-konsum tal-Unjoni huwa spjegat mid-diġitalizzazzjoni. Madankollu, l-industrija tal-Unjoni temmen li l-impatt tad-diġitalizzazzjoni jinsab fl-aħħar fażi tiegħu u li s-suq se jistabbilizza gradwalment, speċjalment għas-swieq ewlenin, jiġifieri s-suq tal-iskejjel u s-suq tal-kampjuni. Barra minn hekk, it-tifqigħa tal-COVID-19 fl-2020 irriżultat fi tnaqqis temporanju addizzjonali tad-domanda f’dik is-sena.
                  
               5.3.   Importazzjonijiet mill-pajjiż ikkonċernat
         
         5.3.1.   Volum u sehem mis-suq tal-importazzjonijiet mill-pajjiż ikkonċernat
         
         
                     (126)
                  
                  
                     Il-Kummissjoni stabbiliet il-volum tal-importazzjonijiet abbażi tal-istatistika tal-Eurostat, kif spjegat kif xieraq fil-premessa (120) hawn fuq. Is-sehem mis-suq ġie stabbilit billi ġew imqabbla l-importazzjonijiet mal-konsum tal-Unjoni kif stabbilit fit-tabella 1.
                  
               
                     (127)
                  
                  
                     L-importazzjonijiet mill-pajjiż ikkonċernat żviluppaw kif ġej:
                     
                        Tabella 2
                     
                     
                        Volum u sehem mis-suq tal-importazzjonijiet
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 
                                    Indiċi tar-RPĊ (2017 = 100)
                                 
                              
                              
                                 
                                    100 
                                 
                              
                              
                                 
                                    89 
                                 
                              
                              
                                 
                                    35 
                                 
                              
                              
                                 
                                    39 
                                 
                              
                           
                                 Meded tar-RPĊ (1 000  biċċa)
                              
                              
                                 800  - 1 300 
                              
                              
                                 800  - 1 300 
                              
                              
                                 300  - 800 
                              
                              
                                 300  - 800 
                              
                           
                                 Meded tas-sehem mis-suq (%)
                              
                              
                                 1  - 3 
                              
                              
                                 0,5  - 2,5 
                              
                              
                                 0,2  - 2,2 
                              
                              
                                 0,5  - 2,5 
                              
                           
                                 
                                    Indiċi tas-sehem mis-suq (2017 = 100)
                                 
                              
                              
                                 
                                    100 
                                 
                              
                              
                                 
                                    93 
                                 
                              
                              
                                 
                                    41 
                                 
                              
                              
                                 
                                    57 
                                 
                              
                           
                                 Sors: L-Eurostat u n-nota fil-fajl
                              
                           
               
                     (128)
                  
                  
                     Il-volum tal-importazzjonijiet tal-RBM li joriġinaw mir-RPĊ baqa’ f’livell baxx ħafna matul il-perjodu kkunsidrat u varja madwar sehem mis-suq ta’ 1 %.
                  
               5.3.2.   Prezzijiet tal-importazzjonijiet mill-pajjiż ikkonċernat u twaqqigħ tal-prezz.
         
         
                     (129)
                  
                  
                     Peress li ma kien hemm l-ebda kooperazzjoni mill-produtturi esportaturi fir-RPĊ, u fid-dawl tal-kwantitajiet baxxi ħafna importati fl-Unjoni mir-RPĊ kif spjegat fil-premessa (101), ma seta’ jiġi stabbilit l-ebda prezz tal-importazzjoni affidabbli matul il-perjodu ta’ investigazzjoni tar-rieżami u, għalhekk, ma kienx possibbli li jsir kalkolu sinifikattiv tat-twaqqigħ tal-prezz.
                  
               
                     (130)
                  
                  
                     F’dawn iċ-ċirkostanzi, il-Kummissjoni ddeterminat it-twaqqigħ tal-prezz mill-importazzjonijiet mir-RPĊ matul il-perjodu ta’ investigazzjoni tar-rieżami billi qabblet:
                     
                                 (1)
                              
                              
                                 il-prezzijiet medji ponderati tal-prodott taħt rieżami manifatturat fir-RPĊ u mibjugħ lis-swieq ewlenin tal-esportazzjoni tiegħu, kif spjegat fil-premessi (106)-(107), stabbiliti fuq bażi CIF, b’aġġustamenti xierqa għar-rata konvenzjonali tad-dazju doganali (2,7 %) u l-kostijiet ta’ wara l-importazzjoni (2 %), u
                              
                           
                                 (2)
                              
                              
                                 il-prezzijiet tal-bejgħ medji ponderati korrispondenti tal-prodott taħt rieżami tal-produtturi tal-Unjoni li ġie impost fuq klijenti mhux relatati fis-suq tal-Unjoni, aġġustat għal-livell mill-fabbrika.
                              
                           
               
                     (131)
                  
                  
                     Ir-riżultat tat-tqabbil ġie espress bħala perċentwal tal-fatturat tal-produtturi tal-Unjoni matul il-perjodu ta’ investigazzjoni tar-rieżami. Dan wera twaqqigħ ta’ sa 32,5 % skont il-prezzijiet għas-swieq ewlenin tal-esportazzjoni użati. Jekk il-miżuri jitħallew jiskadu huwa mistenni l-istess livell ta’ twaqqigħ tal-prezzijiet fis-suq tal-Unjoni.
                  
               5.4.   Volumi u prezzijiet tal-importazzjonijiet minn pajjiżi terzi għajr ir-RPĊ
         
         
                     (132)
                  
                  
                     Il-Kummissjoni stabbiliet il-volumi u l-prezzijiet tal-importazzjonijiet li japplikaw l-istess metodoloġija bħal dik għar-RPĊ (ara l-premessa (126)).
                  
               
                     (133)
                  
                  
                     Il-volum tal-importazzjonijiet minn pajjiżi terzi żviluppa kif ġej matul il-perjodu ta’ analiżi:
                     
                        Tabella 3
                     
                     
                        Importazzjonijiet minn pajjiżi terzi
                     
                     
                                 Pajjiż
                              
                              
                                 Volum tal-importazzjoni
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Il-Kambodja
                              
                              
                                 
                                    Indiċi (2017 = 100)
                                 
                              
                              
                                 
                                    100 
                                 
                              
                              
                                 
                                    100 
                                 
                              
                              
                                 
                                    64 
                                 
                              
                              
                                 
                                    58 
                                 
                              
                           
                                 Meded (1 000  biċċa)
                              
                              
                                 10 000  - 15 000 
                              
                              
                                 10 000  - 15 000 
                              
                              
                                 5 000  - 10 000 
                              
                              
                                 4 000  - 9 000 
                              
                           
                                 Sehem mis-suq (%)
                              
                              
                                 15  -17 
                              
                              
                                 16  - 18 
                              
                              
                                 10  -12 
                              
                              
                                 12  - 14 
                              
                           
                                 Prezz medju (EUR/000 biċċa)
                              
                              
                                 154 
                              
                              
                                 145 
                              
                              
                                 146 
                              
                              
                                 148 
                              
                           
                                 L-Indja
                              
                              
                                 
                                    Indiċi (2017 = 100)
                                 
                              
                              
                                 
                                    100 
                                 
                              
                              
                                 
                                    121 
                                 
                              
                              
                                 
                                    75 
                                 
                              
                              
                                 
                                    42 
                                 
                              
                           
                                 Meded (1 000  biċċa)
                              
                              
                                 10 000  - 15 000 
                              
                              
                                 13 000  - 18 000 
                              
                              
                                 8 000  - 13 000 
                              
                              
                                 4 000  - 9 000 
                              
                           
                                 Sehem mis-suq (%)
                              
                              
                                 16  - 18 
                              
                              
                                 19  - 21 
                              
                              
                                 13  - 15 
                              
                              
                                 9  - 11 
                              
                           
                                 Prezz medju (EUR/000 biċċa)
                              
                              
                                 153 
                              
                              
                                 136 
                              
                              
                                 147 
                              
                              
                                 143 
                              
                           
                                 Oħrajn
                              
                              
                                 
                                    Indiċi (2017 = 100)
                                 
                              
                              
                                 
                                    100 
                                 
                              
                              
                                 
                                    18 
                                 
                              
                              
                                 
                                    5 
                                 
                              
                              
                                 
                                    29 
                                 
                              
                           
                                 Meded (1 000  biċċa)
                              
                              
                                 100  – 600 
                              
                              
                                 50  – 550 
                              
                              
                                 10  - 510 
                              
                              
                                 50  - 550 
                              
                           
                                 Sehem mis-suq (%)
                              
                              
                                 0,3  - 1 
                              
                              
                                 0,1  - 0,5 
                              
                              
                                 0,1  - 0,5 
                              
                              
                                 0,2  - 0,7 
                              
                           
                                 Prezz medju (EUR/000 biċċa)
                              
                              
                                 210 
                              
                              
                                 489 
                              
                              
                                 1 301 
                              
                              
                                 438 
                              
                           
                                 Total
                              
                              
                                 
                                    Indiċi (2017 = 100)
                                 
                              
                              
                                 
                                    100 
                                 
                              
                              
                                 
                                    109 
                                 
                              
                              
                                 
                                    68 
                                 
                              
                              
                                 
                                    50 
                                 
                              
                           
                                 Meded (1 000  biċċa)
                              
                              
                                 23 000  – 28 000 
                              
                              
                                 25 000  – 30 000 
                              
                              
                                 15 000  – 20 000 
                              
                              
                                 10 000  – 15 000 
                              
                           
                                 Sehem mis-suq (%)
                              
                              
                                 30  - 35 
                              
                              
                                 35  - 40 
                              
                              
                                 25  - 30 
                              
                              
                                 23  - 28 
                              
                           
                                 Prezz medju (EUR/000 biċċa)
                              
                              
                                 154 
                              
                              
                                 141 
                              
                              
                                 148 
                              
                              
                                 149 
                              
                           
                                 Sors: Il-Eurostat u talba għal rieżami ta’ skadenza
                              
                           
               
                     (134)
                  
                  
                     Waqt il-perjodu sħiħ ta’ analiżi, il-pajjiżi esportaturi ewlenin tal-RBM lejn l-Unjoni kienu l-Indja u l-Kambodja. L-importazzjonijiet minn dawn il-pajjiżi kellhom ishma sinifikanti mis-suq tal-Unjoni matul il-perjodu sħiħ ta’ analiżi, li varja bejn 10 % u 16 %. Madankollu, ta’ min jinnota wkoll li l-volumi u s-sehem mis-suq tal-importazzjonijiet mill-Indja u mill-Kambodja naqsu b’mod qawwi matul il-perjodu ta’ analiżi. Il-prezzijiet ta’ dawn l-importazzjonijiet naqsu wkoll, u l-industrija tal-Unjoni ma pprovdiet l-ebda evidenza li dawn l-importazzjonijiet huma l-oġġett ta’ dumping fis-suq tal-Unjoni.
                  
               
                     (135)
                  
                  
                     L-importazzjonijiet mill-pajjiżi terzi l-oħra huma negliġibbli. It-Tajlandja, li darba kienet it-tieni l-akbar esportatur lejn l-Unjoni, kważi sparixxiet mis-suq.
                  
               5.5.   Sitwazzjoni ekonomika tal-industrija tal-Unjoni
         
         5.5.1.   Rimarki ġenerali
         
         
                     (136)
                  
                  
                     F’konformità mal-Artikolu 3(5) tar-Regolament bażiku, l-eżaminazzjoni tal-impatt tal-importazzjonijiet oġġett ta’ dumping fuq l-industrija tal-Unjoni kien jinkludi evalwazzjoni tal-indikaturi ekonomiċi kollha li kellhom effett fuq l-istat tal-industrija tal-Unjoni matul il-perjodu ta’ analiżi.
                  
               
                     (137)
                  
                  
                     Kif imsemmi fil-premessa (16), ma ntuża l-ebda kampjunar għad-determinazzjoni tad-dannu possibbli li ġarrbet l-industrija tal-Unjoni. Konsegwentement, għad-determinazzjoni tad-dannu, il-Kummissjoni ma għamlet l-ebda distinzjoni bejn indikaturi tad-dannu makroekonomiċi u mikroekonomiċi minħabba li l-produtturi kollha tal-Unjoni kkooperaw fir-rieżami.
                  
               
                     (138)
                  
                  
                     Sabiex tiġi rrispettata l-informazzjoni kummerċjali riżervata, kien neċessarju li tkun ippreżentata l-informazzjoni li tikkonċerna ż-żewġ produtturi tal-Unjoni f’meded. Il-preżentazzjoni taċ-ċifri eżatti tippermetti lil kwalunkwe produttur tal-Unjoni jikkalkula ċ-ċifri eżatti tal-produzzjoni tal-produttur l-ieħor, u jkun hemm riskju li operaturi oħra tas-suq li jkollhom data dwar is-suq ikunu jistgħu jagħmlu dan bl-istess mod.
                  
               5.5.2.   Produzzjoni, kapaċità tal-produzzjoni u użu tal-kapaċità
         
         
                     (139)
                  
                  
                     Il-produzzjoni totali tal-Unjoni, il-kapaċità tal-produzzjoni u l-użu tal-kapaċità żviluppaw kif ġej matul il-perjodu ta’ analiżi:
                     
                        Tabella 4
                     
                     
                        Produzzjoni, kapaċità tal-produzzjoni u użu tal-kapaċità
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Produzzjoni 1 000  biċċa (indiċi 2017 = 100)
                              
                              
                                 
                                    100 
                                 
                              
                              
                                 
                                    97 
                                 
                              
                              
                                 
                                    92 
                                 
                              
                              
                                 
                                    78 
                                 
                              
                           
                                 Produzzjoni 1 000  biċċa (meded)
                              
                              
                                 50 000  - 60 000 
                              
                              
                                 49 000  - 59 000 
                              
                              
                                 48 000  - 58 000 
                              
                              
                                 40 000  - 50 000 
                              
                           
                                 Kapaċità ta’ produzzjoni - Indiċi (2017 = 100)
                              
                              
                                 
                                    100 
                                 
                              
                              
                                 
                                    100 
                                 
                              
                              
                                 
                                    100 
                                 
                              
                              
                                 
                                    100 
                                 
                              
                           
                                 Kapaċità tal-produzzjoni (meded)
                              
                              
                                 80 000  - 90 000 
                              
                              
                                 80 000  - 90 000 
                              
                              
                                 80 000  - 90 000 
                              
                              
                                 80 000  - 90 000 
                              
                           
                                 Użu tal-kapaċità (indiċi 2017 = 100)
                              
                              
                                 
                                    100 
                                 
                              
                              
                                 
                                    97 
                                 
                              
                              
                                 
                                    92 
                                 
                              
                              
                                 
                                    78 
                                 
                              
                           
                                 Rata ta’ użu tal-kapaċità (meded) (%)
                              
                              
                                 60  - 70 
                              
                              
                                 58  - 68 
                              
                              
                                 55  - 65 
                              
                              
                                 50  - 60 
                              
                           
                                 Sors: Tweġibiet għall-kwestjonarju
                              
                           
               
                     (140)
                  
                  
                     Il-produzzjoni tal-industrija tal-Unjoni naqset bi 22 % matul il-perjodu ta’ analiżi. Din ix-xejra segwiet ix-xejra fil-konsum, minkejja li t-tnaqqis fl-output tal-produzzjoni tal-industrija tal-Unjoni xorta kien ftit ikbar mit-tnaqqis fil-konsum. Matul il-perjodu ta’ analiżi, l-industrija tal-Unjoni esperjenzat l-istess tnaqqis bi 22 % fir-rata ta’ użu tal-kapaċità, hekk kif il-kapaċità nnifisha baqgħet stabbli. Ir-rata ta’ użu tal-kapaċità laħqet livell rekord baxx ta’ 50 % sa 60 % f’termini assoluti fil-perjodu ta’ investigazzjoni tar-rieżami.
                  
               5.5.3.   Volum ta’ bejgħ u sehem mis-suq
         
         
                     (141)
                  
                  
                     Il-volum ta’ bejgħ u s-sehem mis-suq tal-industrija tal-Unjoni żviluppaw kif ġej matul il-perjodu ta’ analiżi:
                     
                        Tabella 5
                     
                     
                        Volum ta’ bejgħ u sehem mis-suq
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Volum ta’ bejgħ totali fis-suq tal-Unjoni — klijenti mhux relatati (indiċi 2017 = 100)
                              
                              
                                 
                                    100 
                                 
                              
                              
                                 
                                    89 
                                 
                              
                              
                                 
                                    97 
                                 
                              
                              
                                 
                                    80 
                                 
                              
                           
                                 Volum ta’ bejgħ totali fis-suq tal-Unjoni — klijenti mhux relatati (meded)
                              
                              
                                 40 000  - 50 000 
                              
                              
                                 35 000  - 45 000 
                              
                              
                                 40 000  - 50 000 
                              
                              
                                 35 000  - 45 000 
                              
                           
                                 Sehem mis-suq (indiċi 2017 = 100)
                              
                              
                                 
                                    100 
                                 
                              
                              
                                 
                                    93 
                                 
                              
                              
                                 
                                    112 
                                 
                              
                              
                                 
                                    115 
                                 
                              
                           
                                 Sehem mis-suq (meded) (%)
                              
                              
                                 63  - 68 
                              
                              
                                 58  - 63 
                              
                              
                                 70  - 75 
                              
                              
                                 72  - 77 
                              
                           
                                 Sors: Tweġibiet għall-kwestjonarju
                              
                           
               
                     (142)
                  
                  
                     Il-volumi ta’ bejgħ tal-industrija tal-Unjoni lill-klijenti mhux relatati naqsu bi 21 % matul il-perjodu ta’ analiżi. Għalkemm ir-raġuni ewlenija ta’ dan it-tnaqqis kienet it-tnaqqis simultanju fil-konsum, it-tnaqqis fil-volumi tal-bejgħ kien inqas evidenti mit-tnaqqis fil-konsum u fl-importazzjonijiet mill-pajjiżi terzi tal-prodott taħt rieżami. B’riżultat ta’ dan, is-sehem mis-suq tal-industrija tal-Unjoni żdied bi 15 % matul il-perjodu ta’ analiżi u ammonta għal 70 % - 80 % fil-perjodu ta’ investigazzjoni tar-rieżami.
                  
               5.5.4.   Prezzijiet u fatturi li jaffettwaw il-prezzijiet
         
         
                     (143)
                  
                  
                     Il-prezzijiet medji ponderati tal-bejgħ ta’ unità tal-produtturi tal-Unjoni lil klijenti mhux relatati fl-Unjoni u l-kost unitarju tal-produzzjoni żviluppaw kif ġej matul il-perjodu ta’ analiżi:
                     
                        Tabella 6
                     
                     
                        Prezzijiet tal-bejgħ fl-Unjoni u l-Kost tal-produzzjoni
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Prezz medju ponderat tal-bejgħ ta’ unità fl-Unjoni fis-suq totali (indiċi 2017 = 100)
                              
                              
                                 
                                    100 
                                 
                              
                              
                                 
                                    100 
                                 
                              
                              
                                 
                                    92 
                                 
                              
                              
                                 
                                    93 
                                 
                              
                           
                                 Prezz medju ponderat tal-bejgħ ta’ unità fl-Unjoni fis-suq totali (EUR/1 000  biċċa)
                              
                              
                                 170  - 200 
                              
                              
                                 175  - 205 
                              
                              
                                 150  - 180 
                              
                              
                                 155  - 185 
                              
                           
                                 Kost unitarju tal-produzzjoni (indiċi 2017 = 100)
                              
                              
                                 
                                    100 
                                 
                              
                              
                                 
                                    103 
                                 
                              
                              
                                 
                                    99 
                                 
                              
                              
                                 
                                    98 
                                 
                              
                           
                                 Kost unitarju tal-produzzjoni (meded)
                              
                              
                                 160  - 190 
                              
                              
                                 165  - 195 
                              
                              
                                 148  - 178 
                              
                              
                                 150  - 180 
                              
                           
                                 Sors: Tweġibiet għall-kwestjonarju
                              
                           
               
                     (144)
                  
                  
                     It-tnaqqis fil-prezzijiet medji ponderati tal-bejgħ ta’ unità, b’7 %, kien ħafna aktar evidenti mit-tnaqqis żgħir fil-kost tal-produzzjoni.
                  
               
                     (145)
                  
                  
                     Il-prezzijiet medji tal-bejgħ tal-industrija tal-Unjoni segwew ix-xejra tal-prezzijiet medji ponderati tal-bejgħ tal-Unjoni tal-pajjiżi esportaturi ewlenin tal-RBM lejn l-Unjoni, kif irrapportat fit-tabella 3. Minkejja l-użu baxx tal-kapaċità, il-kost medju tal-produzzjoni naqas bi ftit matul il-perjodu ta’ analiżi, l-aktar minħabba tnaqqis fil-kostijiet lavorattivi wara l-isforzi ta’ ristrutturar mill-produtturi tal-Unjoni.
                  
               5.5.5.   Impjiegi u produttività
         
         
                     (146)
                  
                  
                     L-impjiegi, il-produttività u l-kostijiet lavorattivi medji tal-produtturi tal-Unjoni żviluppaw kif ġej matul il-perjodu kkunsidrat:
                     
                        Tabella 7
                     
                     
                        Impjiegi u produttività
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Għadd ta’ impjegati (indiċi 2017 = 100)
                              
                              
                                 
                                    100 
                                 
                              
                              
                                 
                                    88 
                                 
                              
                              
                                 
                                    83 
                                 
                              
                              
                                 
                                    80 
                                 
                              
                           
                                 Għadd ta’ impjegati (meded ta’ FTE)
                              
                              
                                 150  - 200 
                              
                              
                                 130  - 180 
                              
                              
                                 120  - 170 
                              
                              
                                 115  - 165 
                              
                           
                                 Produttività tax-Xogħol (unità/impjegat - indiċi 2017 = 100)
                              
                              
                                 
                                    100 
                                 
                              
                              
                                 
                                    110 
                                 
                              
                              
                                 
                                    111 
                                 
                              
                              
                                 
                                    98 
                                 
                              
                           
                                 Produttività tax-Xogħol (unità/impjegat - meded)
                              
                              
                                 320  - 370 
                              
                              
                                 360  - 410 
                              
                              
                                 365  - 415 
                              
                              
                                 300  - 350 
                              
                           
                                 Kostijiet lavorattivi medji għal kull impjegat (indiċi 2017 = 100)
                              
                              
                                 
                                    100 
                                 
                              
                              
                                 
                                    102 
                                 
                              
                              
                                 
                                    107 
                                 
                              
                              
                                 
                                    96 
                                 
                              
                           
                                 Kostijiet lavorattivi medji għal kull impjegat (EUR)
                              
                              
                                 18 000  - 22 000 
                              
                              
                                 19 000  - 23 000 
                              
                              
                                 20 000  - 24 000 
                              
                              
                                 17 000  - 21 000 
                              
                           
                                 Sors: Tweġibiet għall-kwestjonarju
                              
                           
               
                     (147)
                  
                  
                     L-impjieg fl-ekwivalenti ta’ ingaġġ full-time naqas bi 22 % matul il-perjodu ta’ analiżi, li huwa riżultat ta’ ristrutturar tal-industrija tal-Unjoni sabiex tiffaċċja ċ-ċirkostanzi tas-suq li jinbidlu. Fl-istess ħin, minħabba dawn l-isforzi kontinwi ta’ ristrutturar, il-produttività tax-xogħol tal-industrija tal-Unjoni baqgħet stabbli matul il-perjodu ta’ analiżi minkejja t-tnaqqis evidenti fil-produzzjoni kif muri fit-tabella 4.
                  
               
                     (148)
                  
                  
                     Il-kostijiet lavorattivi medji għal kull impjegat żdiedu b’mod kostanti mill-2017 sal-2019 u mbagħad naqsu b’mod qawwi, b’4 % meta mqabbla mal-2017, fil-perjodu ta’ investigazzjoni tar-rieżami, prinċipalment minħabba miżuri temporanji fid-dawl tal-pandemija tal-COVID-19.
                  
               5.5.6.   Inventarji
         
         
                     (149)
                  
                  
                     Il-livelli tal-istokks tal-produtturi tal-Unjoni żviluppaw kif ġej matul il-perjodu ta’ analiżi:
                     
                        Tabella 8
                     
                     
                        Inventarji
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Stokkijiet tal-għeluq (indiċi 2017 = 100)
                              
                              
                                 
                                    100 
                                 
                              
                              
                                 
                                    118 
                                 
                              
                              
                                 
                                    109 
                                 
                              
                              
                                 
                                    112 
                                 
                              
                           
                                 Stokkijiet tal-għeluq (meded)
                              
                              
                                 25 000  - 35 000 
                              
                              
                                 30 000  - 40 000 
                              
                              
                                 25 000  - 35 000 
                              
                              
                                 27 000  - 37 000 
                              
                           
                                 Stokks tal-għeluq bħala perċentwal tal-produzzjoni (indiċi 2017 = 100)
                              
                              
                                 
                                    100 
                                 
                              
                              
                                 
                                    121 
                                 
                              
                              
                                 
                                    118 
                                 
                              
                              
                                 
                                    144 
                                 
                              
                           
                                 Stokks tal-għeluq bħala perċentwal tal-produzzjoni (meded) (%)
                              
                              
                                 40  - 50 
                              
                              
                                 50  - 60 
                              
                              
                                 48  - 58 
                              
                              
                                 60  - 70 
                              
                           
                                 Sors: Tweġibiet għall-kwestjonarju
                              
                           
               
                     (150)
                  
                  
                     Il-livelli tal-ħażniet fi tmiem is-sena tal-Unjoni naqsu bi 12 % fil-perjodu ta’ analiżi. Madankollu, meta jitqies it-tnaqqis simultanju fil-produzzjoni, il-ħażniet kienu f’livell relattivament għoli matul il-perjodu ta’ analiżi, li tqies bħala normali mill-produtturi tal-Unjoni sabiex tkun tista’ ssir flessibbiltà fir-reazzjoni għad-domanda u speċjalment għall-fluttwazzjonijiet staġunali.
                  
               5.5.7.   Profittabbiltà, fluss ta’ flus, investimenti, redditu fuq l-investimenti u kapaċità li jiġi ġġenerat kapital
         
         
                     (151)
                  
                  
                     Il-profittabbiltà, il-fluss ta’ flus, l-investimenti u r-redditu fuq l-investimenti tal-produtturi tal-Unjoni żviluppaw kif ġej matul il-perjodu ta’ analiżi:
                     
                        Tabella 9
                     
                     
                        Profittabbiltà, fluss ta’ flus, investimenti u redditu fuq l-investimenti
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Profittabbiltà tal-bejgħ fl-Unjoni lil klijenti mhux relatati (% tal-fatturat mill-bejgħ fl-indiċi) (indiċi 2017 = 100)
                              
                              
                                 
                                    100 
                                 
                              
                              
                                 
                                    141 
                                 
                              
                              
                                 
                                    114 
                                 
                              
                              
                                 
                                    72 
                                 
                              
                           
                                 Profittabbiltà tal-bejgħ fl-Unjoni lil klijenti mhux relatati (% tal-fatturat mill-bejgħ - meded) (%)
                              
                              
                                 3  - 8 
                              
                              
                                 5  -10 
                              
                              
                                 4  - 9 
                              
                              
                                 2  - 7 
                              
                           
                                 Fluss ta’ flus (indiċi 2017 = 100)
                              
                              
                                 
                                    100 
                                 
                              
                              
                                 
                                    63 
                                 
                              
                              
                                 
                                    99 
                                 
                              
                              
                                 
                                    72 
                                 
                              
                           
                                 Investimenti (indiċi 2017 = 100)
                              
                              
                                 
                                    100 
                                 
                              
                              
                                 
                                    62 
                                 
                              
                              
                                 
                                    45 
                                 
                              
                              
                                 
                                    40 
                                 
                              
                           
                                 Redditu fuq l-investimenti (indiċi 2017 = 100)
                              
                              
                                 
                                    100 
                                 
                              
                              
                                 
                                    100 
                                 
                              
                              
                                 
                                    87 
                                 
                              
                              
                                 
                                    53 
                                 
                              
                           
                                 Redditu fuq l-investimenti (meded) (%)
                              
                              
                                 8  - 13 
                              
                              
                                 8  - 13 
                              
                              
                                 7  - 12 
                              
                              
                                 5  - 10 
                              
                           
                                 Sors: Tweġibiet għall-kwestjonarju
                              
                           
               
                     (152)
                  
                  
                     Il-Kummissjoni stabbiliet il-profittabbiltà tal-produtturi tal-Unjoni billi esprimiet il-profitt nett qabel it-taxxa tal-bejgħ tal-prodott simili lil klijenti mhux relatati fl-Unjoni bħala perċentwal tal-fatturat ta’ dak il-bejgħ. Mill-2017 sal-2019, il-profitt tal-industrija tal-Unjoni varja madwar il-livell minimu ta’ profittabbiltà li għandu jkun mistenni f’kundizzjonijiet normali ta’ kompetizzjoni skont l-Artikolu 7(2c) tar-Regolament bażiku (6 %). Fil-perjodu ta’ investigazzjoni tar-rieżami, madankollu, dan naqas ferm taħt dak il-livell. It-tnaqqis fil-profittabbiltà huwa prinċipalment dovut għat-tnaqqis fil-prezz tal-bejgħ.
                  
               
                     (153)
                  
                  
                     Il-fluss ta’ flus nett huwa l-kapaċità tal-produtturi tal-Unjoni li jiffinanzjaw l-attivitajiet tagħhom stess. L-industrija tal-Unjoni rnexxielha żżomm fluss pożittiv ta’ flus matul il-perjodu ta’ analiżi għalkemm naqas fil-perjodu ta’ investigazzjoni tar-rieżami bi 28 % meta mqabbla mal-2017.
                  
               
                     (154)
                  
                  
                     L-investigazzjoni wriet li l-industrija tal-Unjoni ma kinitx kapaċi żżomm il-livell ta’ investiment tagħha matul il-perjodu ta’ analiżi. L-investimenti naqsu b’60 % fil-perjodu ta’ investigazzjoni tar-rieżami meta mqabbla mal-2017. Barra minn hekk, l-investimenti attwali jikkonċernaw il-manutenzjoni u mhux il-makkinarji biex tiżdied il-produzzjoni.
                  
               
                     (155)
                  
                  
                     Ir-redditu fuq l-investimenti huwa l-profitt f’perċentwal tal-valur kontabilistiku nett tal-investimenti. L-industrija tal-Unjoni rnexxielha wkoll iżżomm redditu pożittiv fuq l-investimenti matul il-perjodu ta’ analiżi għalkemm naqas fil-perjodu ta’ investigazzjoni tar-rieżami b’47 % meta mqabbla mal-2017.
                  
               
                     (156)
                  
                  
                     Il-kapaċità tal-produtturi tal-Unjoni li jżidu l-kapital ma ġietx irrapportata bħala diffikultà matul il-perjodu ta’ analiżi.
                  
               5.5.8.   Kobor tal-marġni tad-dumping u rkupru minn dumping fil-passat
         
         
                     (157)
                  
                  
                     Kif spjegat fil-premessa (101), l-importazzjonijiet mir-RPĊ fil-perjodu ta’ investigazzjoni tar-rieżami ma jipprovdux bażi suffiċjenti għal sejba dwar il-kontinwazzjoni ta’ dumping. Il-miżuri anti-dumping kontra l-RMB ilhom fis-seħħ mill-1997 u l-industrija tal-Unjoni minn dak iż-żmien kienet kontinwament ikkonfrontata bi prattiki kummerċjali inġusti relatati, li rriżultaw f’investigazzjonijiet addizzjonali u f’diversi estensjonijiet tal-miżuri (ara l-premessi (1) sa (7)). L-indikaturi ppreżentati hawn fuq juru li l-prattiki kontinwi ta’ dumping, evażjoni u assorbiment mill-passat iddanneġġaw lill-industrija tal-Unjoni li għalhekk tibqa’ vulnerabbli għall-effetti dannużi ta’ kwalunkwe importazzjoni oġġett ta’ dumping fis-suq tal-Unjoni.
                  
               5.5.9.   Prestazzjoni tal-esportazzjoni tal-industrija tal-Unjoni
         
         
                     (158)
                  
                  
                     Il-volum tal-esportazzjonijiet tal-produtturi tal-Unjoni żviluppa kif ġej matul il-perjodu ta’ analiżi:
                     
                        Tabella 10
                     
                     
                        Prestazzjoni tal-esportazzjoni tal-produtturi tal-Unjoni
                     
                     
                                  
                              
                              
                                 2017
                              
                              
                                 2018
                              
                              
                                 2019
                              
                              
                                 RIP
                              
                           
                                 Volum tal-esportazzjoni 1 000  biċċa (indiċi 2017 = 100)
                              
                              
                                 
                                    100 
                                 
                              
                              
                                 
                                    117 
                                 
                              
                              
                                 
                                    89 
                                 
                              
                              
                                 
                                    77 
                                 
                              
                           
                                 Volum tal-esportazzjoni 1 000 biċċa (meded)
                              
                              
                                 6 000  - 10 000 
                              
                              
                                 7 000  - 11 000 
                              
                              
                                 5 000  - 9 000 
                              
                              
                                 4 000  - 8 000 
                              
                           
                                 Prezz medju (indiċi 2017 = 100)
                              
                              
                                 
                                    100 
                                 
                              
                              
                                 
                                    79 
                                 
                              
                              
                                 
                                    89 
                                 
                              
                              
                                 
                                    85 
                                 
                              
                           
                                 Prezz medju EUR/1 000  biċċa (meded)
                              
                              
                                 200  - 250 
                              
                              
                                 150  - 200 
                              
                              
                                 180  - 240 
                              
                              
                                 170  - 230 
                              
                           
                                 Sors: Tweġibiet għall-kwestjonarju
                              
                           
               
                     (159)
                  
                  
                     Il-volumi ta’ esportazzjoni tal-industrija tal-Unjoni lill-klijenti mhux relatati naqsu bi 23 % matul il-perjodu ta’ analiżi. L-esportazzjonijiet tal-industrija tal-Unjoni kienu jirrappreżentaw 10 % - 15 % tal-bejgħ totali tal-industrija tal-Unjoni matul il-perjodu ta’ analiżi.
                  
               
                     (160)
                  
                  
                     Il-prezz medju tal-esportazzjoni ta’ unità lill-klijenti mhux relatati naqas darbtejn aktar mit-tnaqqis tal-prezz medju tal-bejgħ ta’ unità fl-Unjoni fis-suq totali matul il-perjodu ta’ analiżi.
                  
               5.5.10.   Konklużjoni dwar is-sitwazzjoni tal-industrija tal-Unjoni
         
         
                     (161)
                  
                  
                     Il-volum tal-importazzjonijiet tal-RMB li joriġinaw mir-RPĊ baqa’ baxx ħafna matul il-perjodu ta’ analiżi.
                  
               
                     (162)
                  
                  
                     Ir-rieżami wera li l-kontinwazzjoni tal-miżuri mill-1997 u l-volum baxx ta’ prodotti importati oġġett ta’ dumping bi prezz baxx mir-RPĊ ippermettew lill-industrija tal-Unjoni żżomm profittabbiltà pożittiva matul il-perjodu ta’ analiżi. Madankollu, il-profittabbiltà miksuba kienet baxxa u ferm inqas minn 6 % fil-perjodu ta’ investigazzjoni tar-rieżami.
                  
               
                     (163)
                  
                  
                     L-indikaturi ta’ dannu oħrajn juru li s-sitwazzjoni ekonomika tal-industrija tal-Unjoni hija diffiċli, f’kuntest ta’ kompetizzjoni globali u konsum li qiegħed jonqos. L-industrija tal-Unjoni wieġbet għal dawn l-isfidi billi rristrutturat l-impjiegi tagħha.
                  
               
                     (164)
                  
                  
                     L-indikaturi eżaminati juru li l-miżuri anti-dumping kisbu r-riżultat maħsub tagħhom li jneħħu d-dannu mġarrab mill-produtturi tal-Unjoni.
                  
               
                     (165)
                  
                  
                     Abbażi ta’ dak li ntqal hawn fuq, il-Kummissjoni kkonkludiet f’dan l-istadju li l-industrija tal-Unjoni ma ġarrbitx dannu materjali skont it-tifsira tal-Artikolu 3(5) tar-Regolament bażiku.
                  
               6.   PROBABBILTÀ TA’ RIKORRENZA TA’ DANNU F’KAŻ LI L-MIŻURI JITĦASSRU
         
         
                     (166)
                  
                  
                     Peress li l-Kummissjoni kkonkludiet li l-industrija tal-Unjoni ma ġarrbitx dannu materjali matul il-perjodu ta’ investigazzjoni tar-rieżami, il-Kummissjoni vvalutat, f’konformità mal-Artikolu 11(2) tar-Regolament bażiku, jekk ikunx hemm probabbiltà ta’ rikorrenza ta’ dannu mill-importazzjonijiet li huma oġġett ta’ dumping mir-RPĊ jekk il-miżuri jitħallew jiskadu. Fuq il-bażi tax-xejriet deskritti hawn fuq, jidher li l-miżuri anti-dumping kisbu r-riżultat maħsub tagħhom li jneħħu d-dannu mġarrab mill-produtturi tal-Unjoni.
                  
               
                     (167)
                  
                  
                     F’dak ir-rigward, il-Kummissjoni eżaminat il-kapaċità tal-produzzjoni u l-kapaċità ta’ riżerva fil-pajjiż ikkonċernat, l-attraenza tas-suq tal-Unjoni u l-impatt probabbli tal-importazzjonijiet mill-pajjiż ikkonċernat fuq is-sitwazzjoni tal-industrija tal-Unjoni li kieku l-miżuri jitħallew jiskadu.
                  
               6.1.   Kapaċità ta’ produzzjoni/ipproċessar ta’ riżerva
         
         
                     (168)
                  
                  
                     Kif imsemmi fil-premessa (113), l-esportaturi Ċiniżi għandhom kapaċità ta’ riżerva sinifikanti biex iżidu l-esportazzjonijiet tagħhom b’pass mgħaġġel. Il-kapaċità ta’ riżerva tagħhom hija stmata għal madwar 375 miljun biċċa, li hija aktar minn seba’ darbiet il-konsum fl-Unjoni.
                  
               6.2.   Attraenza tas-suq tal-Unjoni
         
         
                     (169)
                  
                  
                     Il-produtturi esportaturi Ċiniżi impenjaw ruħhom f’għadd ta’ prattiki kummerċjali inġusti differenti biex jevitaw il-miżuri kontra l-importazzjonijiet ta’ RMB Ċiniżi, kif spjegat fil-premessi (3), (5) u (6) hawn fuq. Barra minn hekk, l-investigazzjoni wriet li l-prezzijiet fis-suq tal-Unjoni huma ogħla meta mqabbla mal-prezzijiet fis-swieq ta’ pajjiżi terzi, kif deskritt fil-premessa (114).
                  
               
                     (170)
                  
                  
                     Dan kollu ta’ hawn fuq jindika l-fatt li s-suq tal-Unjoni huwa meqjus bħala suq attraenti mill-produtturi esportaturi Ċiniżi u huwa probabbli li kwantitajiet sinifikanti attwalment esportati lejn pajjiżi oħra kif ukoll il-produzzjoni minn xi wħud mill-kapaċità ta’ riżerva eżistenti jiġu diretti lejn is-suq tal-Unjoni f’każ li l-miżuri anti-dumping jitħallew jiskadu.
                  
               6.3.   Impatt ta’ influss ġdid ta’ importazzjonijiet oġġett ta’ dumping mir-RPĊ fuq is-sitwazzjoni tal-industrija tal-Unjoni li kieku l-miżuri jitħallew jiskadu
         
         
                     (171)
                  
                  
                     Li kieku l-miżuri jitħallew jiskadu, hija mistennija żieda fl-importazzjonijiet mill-pajjiż ikkonċernat, minħabba l-kapaċitajiet ta’ riżerva eżistenti u l-attraenza tas-suq tal-Unjoni kif stabbilit fil-premessi (168) sa (170). Dawn l-importazzjonijiet x’aktarx li jwaqqgħu l-prezzijiet tal-industrija tal-Unjoni jew tal-anqas jagħmlu pressjoni qawwija ta’ tnaqqis fuq il-livell tal-prezzijiet mhux dannuż tal-industrija tal-Unjoni, kif stabbilit fil-premessi (129) sa (131).
                  
               
                     (172)
                  
                  
                     Bil-wasla probabbli ta’ kwantitajiet kbar ta’ importazzjonijiet Ċiniżi bi prezzijiet oġġett ta’ dumping, l--industrija tal-Unjoni tkun sfurzata tnaqqas il-produzzjoni tagħha jew tkompli tnaqqas il-prezzijiet tagħha meta mqabbel mal-kostijiet. L-industrija tal-Unjoni diġà ssib ruħha f’sitwazzjoni fraġli b’livelli ta’ profittabbiltà modesti, kif spjegat fil-premessi (162) u (163). Għalhekk, ma hijiex f’pożizzjoni li jew tkompli tnaqqas il-prezzijiet tagħha jew li tissagrifika l-volumi ta’ bejgħ mingħajr ma tpoġġi l-vijabbiltà tagħha f’riskju.
                  
               6.4.   Konklużjoni dwar il-probabbiltà ta’ rikorrenza ta’ dannu materjali
         
         
                     (173)
                  
                  
                     Abbażi ta’ dan ta’ hawn fuq, il-Kummissjoni kkonkludiet li t-tħassir tal-miżuri, bil-probabbiltà kollha jwassal għal rikorrenza ta’ dannu materjali għall-industrija tal-Unjoni. Tabilħaqq, fin-nuqqas ta’ miżuri, iż-żieda sinifikanti probabbli tal-importazzjonijiet li huma oġġett ta’ dumping mir-RPĊ bi prezzijiet li jwaqqgħu l-prezzijiet tal-industrija tal-Unjoni, tkompli taggrava s-sitwazzjoni ekonomika diġà fraġli tal-industrija tal-Unjoni u, konsegwentement, tpoġġi l-vijabbiltà tagħha f’riskju.
                  
               7.   INTERESS TAL-UNJONI
         
         7.1.   Introduzzjoni
         
         
                     (174)
                  
                  
                     F’konformità mal-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri tmurx kontra l-interess tal-Unjoni b’mod ġenerali. Id-determinazzjoni tal-interess tal-Unjoni kienet ibbażata fuq apprezzament tal-interessi differenti involuti, jiġifieri dawk tal-industrija tal-Unjoni, tal-importaturi, u tal-utenti.
                  
               
                     (175)
                  
                  
                     Il-partijiet interessati kollha ngħataw l-opportunità li jesprimu l-fehmiet tagħhom skont l-Artikolu 21(2) tar-Regolament bażiku.
                  
               
                     (176)
                  
                  
                     Abbażi ta’ dan, il-Kummissjoni eżaminat jekk, minkejja l-konklużjonijiet dwar il-probabbiltà ta’ rikorrenza ta’ dumping u l-probabbiltà ta’ rikorrenza ta’ dannu, kinux jeżistu raġunijiet konvinċenti li jwasslu għall-konklużjoni li ma kienx fl-interess tal-Unjoni li jinżammu l-miżuri eżistenti.
                  
               7.2.   Interess tal-industrija tal-Unjoni
         
         
                     (177)
                  
                  
                     Kif konkluż fil-premessa (165), l-industrija tal-Unjoni ma għadhiex iġġarrab dannu iżda fi stat fraġli. F’sitwazzjoni bħal din, l-industrija tal-Unjoni ma tistax tlaħħaq mat-tneħħija tal-miżuri, li x’aktarx tirriżulta f’żieda qawwija fl-importazzjonijiet oġġett ta’ dumping. Għalhekk, revoka tal-miżuri tpoġġi l-vijabbiltà tal-industrija f’riskju. Għalhekk, il-kontinwazzjoni tal-miżuri hija fl-interess tal-industrija tal-Unjoni.
                  
               7.3.   Interess ta’ importaturi u ta’ utenti mhux relatati
         
         
                     (178)
                  
                  
                     L-importaturi u l-utenti magħrufa kollha mhux relatati ġew infurmati dwar il-bidu tar-rieżami. Madankollu, il-Kummissjoni ma rċeviet l-ebda kooperazzjoni minn importaturi u utenti mhux relatati. Importatur mhux relatat wieħed ippreżenta ruħu u ġie rreġistrat bħala parti interessata, iżda dik il-parti ma għamlet l-ebda sottomissjoni għall-fajl.
                  
               
                     (179)
                  
                  
                     Għalhekk, ma kien hemm l-ebda indikazzjoni li ż-żamma tal-miżuri jkollha impatt negattiv fuq l-utenti u/jew l-importaturi li jegħleb l-impatt pożittiv tal-miżuri.
                  
               7.4.   Konklużjoni dwar l-interess tal-Unjoni
         
         
                     (180)
                  
                  
                     Fuq il-bażi ta’ dan ta’ hawn fuq, il-Kummissjoni kkonkludiet li ma kienx hemm raġunijiet konvinċenti li juru li ma kienx fl-interess tal-Unjoni li jinżammu l-miżuri fuq l-importazzjonijiet ta’ ċerti mekkaniżmi tal-illegar bl-anelli li joriġinaw mir-Repubblika tal-Poplu taċ-Ċina.
                  
               8.   MIŻURI ANTI-DUMPING
         
         
                     (181)
                  
                  
                     Abbażi tal-konklużjonijiet milħuqa mill-Kummissjoni dwar il-kontinwazzjoni jew ir-rikorrenza ta’ dumping, ir-rikorrenza ta’ dannu u l-interess tal-Unjoni, il-miżuri anti-dumping fuq ċerti mekkaniżmi tal-illegar bl-anelli li joriġinaw mir-Repubblika tal-Poplu taċ-Ċina għandhom jinżammu.
                  
               
                     (182)
                  
                  
                     Sabiex jiġu minimizzati r-riskji ta’ evażjoni minħabba d-differenza fir-rati tad-dazju, hemm bżonn ta’ miżuri speċjali sabiex tiġi żgurata l-applikazzjoni tad-dazji anti-dumping individwali. Il-kumpaniji b’dazji anti-dumping individwali jridu jippreżentaw fattura kummerċjali valida lill-awtoritajiet doganali tal-Istati Membri. Il-fattura trid tkun konformi mar-rekwiżiti stabbiliti fl-Artikolu 1(4) ta’ dan ir-Regolament. L-importazzjonijiet li ma jkunux akkumpanjati minn dik il-fattura għandhom ikunu soġġetti għad-dazju anti-dumping applikabbli għall-“kumpaniji l-oħrajn kollha”.
                  
               
                     (183)
                  
                  
                     Filwaqt li l-preżentazzjoni ta’ din il-fattura hija meħtieġa sabiex l-awtoritajiet doganali tal-Istati Membri jkunu jistgħu japplikaw ir-rati tad-dazju anti-dumping individwali fuq l-importazzjonijiet, ma hijiex l-uniku element li għandu jitqies mill-awtoritajiet doganali. Tabilħaqq, anke jekk jiġu ppreżentati b’fattura li tissodisfa r-rekwiżiti kollha stabbiliti fl-Artikolu 1(4) ta’ dan ir-Regolament, l-awtoritajiet doganali tal-Istati Membri jeħtiġilhom iwettqu l-verifiki tas-soltu tagħhom u jistgħu, bħal fil-każijiet l-oħrajn kollha, jirrikjedu dokumenti addizzjonali (dokumenti tat-tbaħħir, eċċ.) sabiex ikunu jistgħu jivverifikaw il-preċiżjoni tad-dettalji li jkun hemm fid-dikjarazzjoni u jiżguraw li l-applikazzjoni sussegwenti tar-rata tad-dazju aktar baxxa tkun ġustifikata, f’konformità mal-liġi doganali.
                  
               
                     (184)
                  
                  
                     Jekk l-esportazzjonijiet minn waħda mill-kumpaniji li jibbenefikaw minn rati tad-dazju individwali aktar baxxi jiżdiedu b’mod sinifikanti fil-volum wara l-impożizzjoni tal-miżuri kkonċernati, tali żieda fil-volum tista’ titqies bħala waħda li fiha nnifisha tikkostitwixxi bidla fix-xejra tal-kummerċ minħabba l-impożizzjoni ta’ miżuri skont it-tifsira tal-Artikolu 13(1) tar-Regolament bażiku. F’ċirkostanzi bħal dawn u diment li jiġu ssodisfati l-kundizzjonijiet, tista’ tinbeda investigazzjoni kontra l-evażjoni. Din l-investigazzjoni tista’, fost l-oħrajn, teżamina l-ħtieġa tat-tneħħija ta’ rata/i tad-dazju individwali u l-impożizzjoni konsegwenti ta’ dazju għall-pajjiż kollu.
                  
               
                     (185)
                  
                  
                     Ir-rati tad-dazju anti-dumping tal-kumpaniji individwali speċifikati fl-Artikolu 1(3) ta’dan ir-Regolament japplikaw esklużivament għall-importazzjonijiet tal-prodott taħt rieżami li joriġinaw mir-RPĊ u manifatturat mill-entitajiet legali msemmijin. L-importazzjonijiet tal-prodott taħt rieżami manifatturat minn kwalunkwe kumpanija oħra mhux imsemmija b’mod speċifiku fil-parti operattiva ta’ dan ir-Regolament, inklużi l-entitajiet relatati ma’ dawk speċifikament imsemmija, jenħtieġ li jkunu soġġetti għar-rata ta’ dazju applikabbli għall-“kumpaniji l-oħrajn kollha”. Dawn ma għandhomx ikunu soġġetti għal xi waħda mir-rati individwali ta’ dazju anti-dumping.
                  
               
                     (186)
                  
                  
                     Kumpanija tista’ titlob l-applikazzjoni ta’ dawn ir-rati tad-dazju anti-dumping individwali jekk hija sussegwentement tbiddel l-isem tal-entità tagħha. It-talba trid tkun indirizzata lill-Kummissjoni (57). It-talba jrid ikun fiha l-informazzjoni rilevanti kollha li turi li l-bidla ma taffettwax id-dritt tal-kumpanija li tibbenefika mir-rata ta’ dazju li tapplika għaliha. Jekk il-bidla fl-isem tal-kumpanija ma taffettwax id-dritt tagħha li tibbenefika mir-rata tad-dazju li tapplika għaliha, jiġi ppubblikat regolament dwar il-bidla tal-isem f’Il-Ġurnal Uffiċjali tal-Unjoni Ewropea.
                  
               
                     (187)
                  
                  
                     Il-partijiet interessati kollha ġew informati bil-fatti u bil-kunsiderazzjonijiet essenzjali li abbażi tagħhom kien maħsub li jiġi rrakkomandat li jinżammu l-miżuri eżistenti. Il-partijiet kollha ngħataw ukoll perjodu sabiex jagħmlu rappreżentazzjonijiet wara dan l-iżvelar u sabiex jitolbu smigħ mal-Kummissjoni u/jew mal-Uffiċjal tas-Smigħ fil-proċedimenti kummerċjali. Is-sottomissjonijiet u l-kummenti ttieħdu inkunsiderazzjoni kif xieraq.
                  
               
                     (188)
                  
                  
                     Fid-dawl tal-Artikolu 109 tar-Regolament (UE, Euratom) 2018/1046 tal-Parlament Ewropew u tal-Kunsill (58), meta ammont jiġi rimborżat wara sentenza tal-Qorti tal-Ġustizzja tal-Unjoni Ewropea, l-imgħax li jrid jitħallas jenħtieġ li jkun ir-rata applikata mill-Bank Ċentrali Ewropew għall-operazzjonijiet ta’ rifinanzjament ewlenin tiegħu, kif ippubblikata fis-serje C ta’ Il-Ġurnal Uffiċjali tal-Unjoni Ewropea, fl-ewwel jum kalendarju ta’ kull xahar.
                  
               
                     (189)
                  
                  
                     Il-Kumitat stabbilit permezz tal-Artikolu 15(1) tar-Regolament (UE) 2016/1036 ta opinjoni pożittiva,
                  
               ADOTTAT DAN IR-REGOLAMENT:
         
            Artikolu 1
            
               1.   Huwa impost dazju anti-dumping definittiv fuq l-importazzjonijiet ta’ ċerti mekkaniżmi tal-illegar bl-anelli, li bħalissa jaqgħu taħt il-kodiċijiet NM ex 8305 10 00 (il-kodiċijiet TARIC 8305100019, 8305100029, 8305100039, u 8305100042) u li joriġinaw mir-Repubblika tal-Poplu taċ-Ċina.
            
            
               2.   Għall-iskop ta’ dan l-Artikolu, il-mekkaniżmi tal-illegar bl-anelli għandhom ikunu magħmula minn żewġ folji jew wajers tal-azzar b’mill-anqas erba’ nofs anelli magħmula minn wajer tal-azzar imwaħħal fuqhom u li jinżamm flimkien b’għata tal-azzar. Dawn jistgħu jinfetħu jew billi jinġibdu n-nofs anelli jew b’mekkaniżmu ta’ skattar żgħir tal-azzar imwaħħal mal-mekkaniżmu tal-illegar bl-anelli.
            
            
               3.   Ir-rata tad-dazju anti-dumping definittiv applikabbli għall-prezz nett, ħieles fil-fruntiera tal-Unjoni, qabel id-dazju, għandha tkun kif ġej:
               
                           (a)
                        
                        
                           għall-mekkaniżmi li għandhom 17 jew 23 anell (il-kodiċijiet TARIC 8305100029 u 8305100042), l-ammont tad-dazju għandu jkun ugwali għad-differenza bejn il-prezz minimu ta’ importazzjoni ta’ EUR 325 għal kull 1 000 biċċa u l-prezz nett, ħieles fil-fruntiera tal-Unjoni, qabel id-dazju;
                        
                     
                           (b)
                        
                        
                           għall-mekkaniżmi għajr dawk bi 17 jew 23 anell (il-kodiċijiet TARIC 8305100019 u 8305100039):
                           
                                        
                                    
                                    
                                       Rata tad-dazju (%)
                                    
                                    
                                       Kodiċi addizzjonali TARIC
                                    
                                 
                                       
                                          Ir-Repubblika tal-Poplu taċ-Ċina
                                       
                                    
                                 
                                       
                                                   —
                                                
                                                
                                                   World Wide Stationery Mfg, Hong Kong, ir-Repubblika tal-Poplu taċ-Ċina
                                                
                                             
                                    
                                       51,2 
                                    
                                    
                                       8 934 
                                    
                                 
                                       
                                                   —
                                                
                                                
                                                   il-kumpaniji l-oħrajn kollha
                                                
                                             
                                    
                                       78,8 
                                    
                                    
                                       8 900 
                                    
                                 
                     
            
               4.   L-applikazzjoni tar-rati tad-dazju individwali speċifikata għall-kumpanija msemmija fil-paragrafu 3 għandha ssir bil-kundizzjoni li tiġi ppreżentata fattura kummerċjali valida lill-awtoritajiet doganali tal-Istati Membri, li fuqha għandha tidher dikjarazzjoni datata u ffirmata minn uffiċjal tal-entità li toħroġ tali fattura, identifikat b’ismu u l-kariga tiegħu, abbozzata kif ġej: “Jiena, is-sottoskritt(a), niċċertifika li (l-volum) ta’ mekkaniżmi tal-illegar bl-anelli mibjugħ għall-esportazzjoni lejn l-Unjoni Ewropea kopert minn din il-fattura ġie mmanifatturat minn (l-isem u l-indirizz tal-kumpanija) (il-kodiċi addizzjonali TARIC) fir-Repubblika tal-Poplu taċ-Ċina. Jiena niddikjara li l-informazzjoni mogħtija f’din il-fattura hija sħiħa u korretta.” Jekk ma tiġix ippreżentata fattura bħal din, għandu japplika d-dazju applikabbli għall-“kumpaniji l-oħrajn kollha”.
            
            
               5.   Id-dazju anti-dumping definittiv applikabbli għall-importazzjonijiet li joriġinaw mir-Repubblika tal-Poplu taċ-Ċina kif stabbilit fil-paragrafu 3, huwa estiż għall-importazzjonijiet tal-istess ċerti mekkaniżmi tal-illegar bl-anelli kkonsenjati mill-Vjetnam, kemm jekk iddikjarati li joriġinaw mill-Vjetnam kif ukoll jekk le (il-kodiċijiet TARIC 8305100011, 8305100021, 8305100037 u 8305100040) u għall-importazzjonijiet tal-istess mekkaniżmi tal-illegar bl-anelli kkonsenjati mir-Repubblika Demokratika tal-Poplu tal-Laos, kemm jekk iddikjarati bħala li joriġinaw mir-Repubblika Demokratika tal-Poplu tal-Laos kif ukoll jekk le (il-kodiċijiet TARIC 8305100013, 8305100023, 8305100038 u 8305100041).
            
            
               6.   F’każijiet fejn l-oġġetti jkunu ġarrbu dannu qabel ma jkunu daħlu fiċ-ċirkolazzjoni ħielsa u, għalhekk, il-prezz effettivament imħallas jew li għandu jitħallas huwa aġġustat għad-determinazzjoni tal-valur doganali skont l-Artikolu 131(2) tar-Regolament ta’ Implimentazzjoni tal-Kummissjoni (UE) 2015/2447 (59), il-prezz tal-importazzjoni minimu stabbilit fil-paragrafu 3 għandu jitnaqqas b’perċentwal li jikkorrispondi għall-aġġustament tal-prezz effettivament imħallas jew li għandu jitħallas. Id-dazju pagabbli mbagħad għandu jkun id-differenza bejn il-prezz minimu mnaqqas tal-importazzjoni u l-prezz nett imnaqqas, ħieles fil-fruntiera tal-Unjoni, qabel l-approvazzjoni doganali.
            
         
         
            Artikolu 2
            Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.
         
         
            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 176, 30.6.2016, p. 21.
         
            (2)  Ir-Regolament tal-Kunsill (KE) Nru 119/97 tal-20 ta’ Jannar 1997 li jimponi dazji definittivi kontra d-dumping fuq l-importazzjonijiet ta’ ċerti ligaturi li jaħdmu b’mekkaniżmu ta’ ċrieki u li ġejjin mill-Malażja u r-Repubblika Popolari taċ-Ċina u li jiġbor definittivament id-dazju proviżjonali imposti (ĠU L 22, 24.1.1997, p. 1).
         
            (3)  Ir-Regolament tal-Kunsill (KE) Nru 2100/2000 tad-29 ta’ Settembru 2000 li jemenda r-Regolament (KE) Nru 119/97 li jimponi dazju anti-dumping definittiv fuq importazzjonijiet ta’ mekkaniżmi tar-ring binder li joriġinaw mir-Repubblika tal-Poplu taċ-Ċina (ĠU L 250, 5.10.2000, p. 1).
         
            (4)  Ir-Regolament tal-Kunsill (KE) Nru 1208/2004 tat-28 ta’ Ġunju 2004 li jestendi l-miżuri definittivi anti-dumping imposti mir-Regolament (KE) Nru 119/97 fuq l-importazzjonijiet ta’ ċerti mekkaniżmi tal-illegar bl-anelli li joriġinaw mir-Repubblika tal-Poplu taċ-Ċina għal importazzjonijiet tal-istess prodott ikkonsenjati mir-Repubblika Soċjalista tal-Vjetnam (ĠU L 232, 1.7.2004, p. 1).
         
            (5)  Ir-Regolament tal-Kunsill (KE) Nru 2074/2004 tad-29 ta’ Novembru 2004 li jimponi dazju definittiv kontra d-dumping fuq importazzjonijiet ta’ ċerti mekkaniżmi tal-binders biċ-ċrieki li joriġinaw mir-Repubblika Popolari taċ-Ċina (ĠU L 359, 4.12.2004, p. 11).
         
            (6)  Ir-Regolament tal-Kunsill (KE) Nru 33/2006 tad-9 ta’ Jannar 2006 li jestendi d-dazji definittivi anti-dumping imposti bir-Regolament (KE) Nru 2074/2004 fuq l-importazzjonijiet ta’ ċerti mekkaniżmi ta’ ring binders li joriġinaw mir-Repubblika Popolari taċ-Ċina għal importazzjonijiet tal-istess prodott ikkunsinnati mir-Repubblika Popolari Demokratika tal-Lao (ĠU L 7, 12.1.2006, p. 1).
         
            (7)  Ir-Regolament tal-Kunsill (KE) Nru 818/2008 tat-13 ta’ Awwissu 2008 li jemenda ir-Regolament (KE) Nru 2074/2004 li jimponi dazju anti-dumping definittiv fuq l-importazzjoni ta’ ċertu mekkaniżmi tal-fajls bl-anelli li joriġinaw mir-Repubblika Popolari taċ-Ċina u jittermina l-investigazzjoni dwar il-possibbiltà ta’ evażjoni tal-miżuri anti-dumping imposti minn dak ir-Regolament permezz ta’ importazzjoni ta’ ċertu mekkaniżmi tal-fajls bl-anelli kkunsinjati mit-Tajlandja, sew jekk iddikjarati li joriġinaw mit-Tajlandja u sew jekk le (ĠU L 221, 19.8.2008, p. 1).
         
            (8)  Ir-Regolament ta’ implimentazzjoni tal-Kunsill (UE) Nru 157/2010 tat-22 ta’ Frar 2010 li jimponi dazju anti-dumping definittiv fuq importazzjonijiet ta’ ċerti legaturi li jaħdmu b’mekkaniżmu ta’ anelli li joriġinaw fir-Repubblika Popolari taċ-Ċina wara reviżjoni ta’ skadenza skont l-Artikolu 11(2) tar-Regolament (KE) Nru 384/96 (ĠU L 49, 26.2.2010, p. 1).
         
            (9)  Ir-Regolament ta’ implimentazzjoni tal-Kunsill (UE) 2016/703 tal-11 ta’ Mejju 2016 li jimponi dazju antidumping definittiv fuq importazzjonijiet ta’ ċerti mekkaniżmi tal-illegar bl-anelli li joriġinaw fir-Repubblika tal-Poplu taċ-Ċina wara rieżami tal-iskadenza skont l-Artikolu 11(2) tar-Regolament (KE) Nru 1225/2009 (ĠU L 122, 12.5.2016, p. 1).
         
            (10)  Avviż dwar l-iskadenza imminenti ta’ ċerti miżuri anti-dumping (ĠU C 331, 7.10.2020, p. 14).
         
            (11)  Notifika ta’ bidu ta’ rieżami tal-iskadenza tal-miżuri antidumping applikabbli għall-importazzjonijiet ta’ ċerti legaturi li jaħdmu b’mekkaniżmu ta’ anelli li joriġinaw mir-Repubblika Popolari taċ-Ċina u estiżi għall-Vjetnam u għar-Repubblika Demokratika tal-Poplu tal-Laos (ĠU C 183, 11.5.2021, p. 8).
         
            (12)  https://trade.ec.europa.eu/tdi/case_details.cfm?id=2526.
         
            (13)  Ara r-Regolament ta’ Implimentazzjoni (UE) Nru 157/2010.
         
            (14)  Ir-Regolament ta’ Implimentazzjoni tal-Kummissjoni (UE) 2022/191 tas-16 ta’ Frar 2022 li jimponi dazju anti-dumping definittiv fuq ċerti elementi tal-irbit tal-ħadid jew tal-azzar li joriġinaw mir-Repubblika Popolari taċ-Ċina (ĠU L 36, 17.2.2022. p. 1); Ir-Regolament ta’ Implimentazzjoni tal-Kummissjoni (UE) 2021/2239 tal-15 ta’ Diċembru 2021 li jimponi dazju anti-dumping definittiv fuq l-importazzjonijiet ta’ ċerti torrijiet tar-riħ tal-azzar fuq skala utilitarja li joriġinaw mir-Repubblika tal-Poplu taċ-Ċina (ĠU L 450, 16.12.2021, p. 59); Ir-Regolament ta’ Implimentazzjoni tal-Kummissjoni (UE) 2021/635 tas-16 ta’ April 2021 li jimponi dazju anti-dumping definittiv fuq l-importazzjonijiet ta’ ċerti pajpijiet u tubi wweldjati tal-ħadid jew tal-azzar bil-karbonju li joriġinaw mill-Belarussja, mir-Repubblika tal-Poplu taċ-Ċina u mir-Russja wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill (ĠU L 132, 19.4.2021, p. 145) u r-Regolament ta’ Implimentazzjoni tal-Kummissjoni (UE) 2020/508 tas-7 ta’ April 2020 li jimponi dazju anti-dumping provviżorju fuq l-importazzjonijiet ta’ ċerti pjanċi u kojls tal-azzar inossidabbli llaminati bis-sħana li joriġinaw mill-Indoneżja, mir-Repubblika tal-Poplu taċ-Ċina u mit-Tajwan (ĠU L 110, 8.4.2020, p. 3).
         
            (15)  Ara r-Regolament ta’ Implimentazzjoni (UE) 2022/191 il-premessi 206-208, ir-Regolament ta’ Implimentazzjoni (UE) 2021/2239 il-premessa 135, ir-Regolament ta’ Implimentazzjoni (UE) 2021/635 il-premessi 149-150 u r-Regolament ta’ Implimentazzjoni (UE) 2020/508 il-premessi 158-159.
         
            (16)  Ara r-Regolament ta’ Implimentazzjoni tal-Kummissjoni (UE) 2022/191 il-premessa 192, ir-Regolament ta’ Implimentazzjoni tal-Kummissjoni (UE) 2021/2239 il-premessi 58-61, ir-Regolament ta’ Implimentazzjoni tal-Kummissjoni (UE) 2021/635 il-premessi 115-118 u r-Regolament ta’ Implimentazzjoni tal-Kummissjoni (UE) 2020/508 il-premessi 122-127.
         
            (17)  Ara r-Regolament ta’ Implimentazzjoni (UE) 2022/191 il-premessi 193-194, ir-Regolament ta’ Implimentazzjoni (UE) 2021/2239 il-premessi 62-66, ir-Regolament ta’ Implimentazzjoni (UE) 2021/635 il-premessi 119-122 u r-Regolament ta’ Implimentazzjoni (UE) 2020/508 il-premessi 128-132: Filwaqt li d-dritt għall-ħatra u għat-tneħħija ta’ persunal kruċjali tal-maniġment fl-SOEs mill-awtoritajiet rilevanti tal-Istat, kif previst fil-leġiżlazzjoni Ċiniża, jista’ jitqies li jirrifletti d-drittijiet ta’ sjieda korrispondenti, iċ-ċelloli tas-CCP fl-intrapriżi, kemm dawk tal-Istat kif ukoll dawk privati, jirrappreżentaw mezz importanti ieħor li permezz tiegħu l-Istat jista’ jinterferixxi fid-deċiżjonijiet tan-negozju. Skont il-liġi tal-kumpaniji tar-RPĊ, f’kull kumpanija għandha tiġi stabbilita organizzazzjoni tas-CCP (li jkollha mill-inqas tliet membri tas-CCP kif speċifikat fil-Kostituzzjoni tas-CCP) u l-kumpanija għandha tipprovdi l-kundizzjonijiet meħtieġa għall-attivitajiet tal-organizzazzjoni tal-partit. Fil-passat, dan ir-rekwiżit jidher li mhux dejjem ġie segwit jew infurzat b’mod strett. Madankollu, tal-anqas mill-2016, is-CCP saħħaħ il-pretensjonijiet tiegħu ta’ kontroll fuq id-deċiżjonijiet kummerċjali fl-SOEs bħala kwistjoni ta’ prinċipju politiku. Huwa rapportat ukoll li s-CCP jeżerċita pressjoni fuq il-kumpaniji privati sabiex ipoġġu l-“patrijottiżmu” l-ewwel u qabel kollox u sabiex isegwu d-dixxiplina tal-partit. Fl-2017, ġie rrapportat li kienu jeżistu ċelloli tal-partit f’70 % ta’ madwar 1,86 miljun kumpanija privata, li rriżulta fi pressjoni dejjem akbar sabiex l-organizzazzjonijiet tas-CCP ikollhom l-aħħar kelma fuq id-deċiżjonijiet kummerċjali fil-kumpaniji rispettivi tagħhom. Dawn ir-regoli għandhom applikazzjoni ġenerali fl-ekonomija Ċiniża kollha, fost is-setturi kollha, inkluż għall-produtturi tal-mekkaniżmu tal-illegar bl-anelli u għall-fornituri tal-inputs tagħhom.
         
            (18)  Ara r-Regolament ta’ Implimentazzjoni (UE) 2022/191 il-premessi 195-201, ir-Regolament ta’ Implimentazzjoni (UE) 2021/2239 il-premessi 67-74, ir-Regolament ta’ Implimentazzjoni (UE) 2021/635 il-premessi 123-129 u r-Regolament ta’ Implimentazzjoni (UE) 2020/508 il-premessi 133-138.
         
            (19)  Ara r-Regolament ta’ Implimentazzjoni (UE) 2022/191 il-premessa 202, ir-Regolament ta’ Implimentazzjoni (UE) 2021/2239 il-premessa 75, ir-Regolament ta’ Implimentazzjoni (UE) 2021/635 il-premessi 130-133 u r-Regolament ta’ Implimentazzjoni (UE) 2020/508 il-premessi 139-142.
         
            (20)  Ara r-Regolament ta’ Implimentazzjoni (UE) 2022/191 il-premessa 203, ir-Regolament ta’ Implimentazzjoni (UE) 2021/2239 il-premessa 76, ir-Regolament ta’ Implimentazzjoni (UE) 2021/635 il-premessi 134-135 u r-Regolament ta’ Implimentazzjoni (UE) 2020/508 il-premessi 143-144.
         
            (21)  Ara r-Regolament ta’ Implimentazzjoni (UE) 2022/191 il-premessa 203, ir-Regolament ta’ Implimentazzjoni (UE) 2021/2239 il-premessa 76, ir-Regolament ta’ Implimentazzjoni (UE) 2021/635 il-premessi 136-145 u r-Regolament ta’ Implimentazzjoni (UE) 2020/508 il-premessi 145-154.
         
            (22)  Id-dokument ta’ ħidma tal-persunal SWD(2017) 483 final/2, 20.12.2017, disponibbli fuq: https://trade.ec.europa.eu/doclib/docs/2017/december/tradoc_156474.pdf
         
            (23)  TISCO, “Company profile”, http://en.tisco.com.cn/CompanyProfile/20151027095855836705.html (ikkonsultat l-aħħar fit-2 ta’ Marzu 2020).
         
            (24)  Baowu, “Company profile”, http://www.baowugroup.com/en/contents/5273/102759.html (ikkonsultat l-aħħar fis-6 ta’ Mejju 2021).
         
            (25)  Ir-Rapport – Il-Kapitolu 14, p. 358: 51 % kumpaniji privati u 49 % SOEs f’termini ta’ produzzjoni u 44 % SOEs u 56 % kumpaniji privati f’termini ta’ kapaċità.
         
            (26)  Disponibbli fuq:
         www.gov.cn/zhengce/content/2016-02/04/content_5039353.htm (ikkonsultat l-aħħar fis-6 ta’ Mejju 2021); https://policycn.com/policy_ticker/higher-expectations-for-large-scale-steel-enterprise/?iframe=1&secret=c8uthafuthefra4e (ikkonsultat l-aħħar fis-6 ta’ Mejju 2021), u
         www.xinhuanet.com/english/2019-04/23/c_138001574.htm (ikkonsultat l-aħħar fis-6 ta’ Mejju 2021).
         
            (27)  Disponibbli fuq http://www.xinhuanet.com/english/2019-04/23/c_138001574.htm (ikkonsultat l-aħħar fis-6 ta’ Mejju 2021) u http://www.jjckb.cn/2019-04/23/c_137999653.htm (ikkonsultat l-aħħar fis-6 ta’ Mejju 2021).
         
            (28)  Kif kien il-każ tal-fużjoni bejn il-kumpanija privata Rizhao u l-SOE Shandong Iron and Steel fl-2009. Ara r-rapport ta’ Beijing steel, p. 58, u s-sehem ta’ maġġoranza akkwistat ta’ China Baowu Steel Group f’Magang Steel f’Ġunju 2019, ara https://www.ft.com/content/a7c93fae-85bc-11e9-a028-86cea8523dc2 (ikkonsultat l-aħħar fis-6 ta’ Mejju 2021).
         
            (29)  TISCO, “Il-profil tal-kumpanija”, http://en.tisco.com.cn/CompanyProfile/20151027095855836705.html (ikkonsultat l-aħħar fit-2 ta’ Marzu 2020).
         
            (30)  Ir-Rapport, il-Parti III, il-Kapitolu 14, p. 346 ff.
         
            (31)  Introduzzjoni għall-Pjan għall-Aġġustament u t-Titjib tal-Industrija tal-Azzar.
         
            (32)  Ir-Rapport, il-Kapitolu 14, p. 347.
         
            (33)  It-13-il Pjan ta’ Ħames Snin għall-Iżvilupp Ekonomiku u Soċjali tar-Repubblika tal-Poplu taċ-Ċina (2016-2020), disponibbli fuq
         https://en.ndrc.gov.cn/newsrelease_8232/201612/P020191101481868235378.pdf (ikkonsultat l-aħħar fit-2 ta’ Marzu 2020).
         
            (34)  Ir-Rapport – il-Kapitolu 14, p. 349.
         
            (35)  Ir-Rapport – il-Kapitolu 14, p. 352.
         
            (36)  Il-Katalogu għall-Iggwidar tar-Ristrutturar tal-Industrija (Verżjoni tal-2011) (Emenda tal-2013) maħruġ bl-Ordni Nru 9 Nazzjonali għall-Iżvilupp u għar-Riforma fis-27 ta’ Marzu 2011, u emendat f’konformità mad-Deċiżjoni Nazzjonali għall-Iżvilupp u għar-Riforma dwar l-Emendar tal-Klawżoli Rilevanti tal-Katalogu għall-Iggwidar tar-Ristrutturar tal-Industrija (Verżjoni tal-2011) maħruġa bl-Ordni Nru 21 Nazzjonali għall-Iżvilupp u għar-Riforma fis-16 ta’ Frar 2013.
         
            (37)  Ir-Rapport – il-Kapitolu 14, p. 375 – 376.
         
            (38)  Ara l-premessi 134-135 tar-Regolament ta’ Implimentazzjoni (UE) 2021/635 u l-premessi 143-144 tar-Regolament ta’ Implimentazzjoni (UE) 2020/508.
         
            (39)  World Bank Open Data – Upper Middle Income, https://data.worldbank.org/income-level/upper-middle-income.
         
            (40)  Jekk ma jkun hemm l-ebda produzzjoni tal-prodott taħt rieżami fi kwalunkwe pajjiż li jkollu livell simili ta’ żvilupp, tista’ titqies il-produzzjoni ta’ prodott fl-istess kategorija u/jew settur ġenerali tal-prodott taħt rieżami.
         
            (41)  Ir-Regolament (UE) 2015/755 tal-Parlament Ewropew u tal-Kunsill tad-29 ta’ April 2015 dwar regoli komuni għall-importazzjonijiet minn ċerti pajjiżi terzi (ĠU L 123, 19.5.2015, p. 33) kif emendat mir-Regolament Delegat tal-Kummissjoni (UE) 2017/749 (ĠU L 113, 29.4.2017, p. 11).
         
            (42)  https://data.tuik.gov.tr/Bulten/Index?p=Electricity-and-Natural-Gas-Prices-Period-II:-July-December,-2020-37458
         
            (43)  Iċ-ċifri pprovduti għall-ispejjeż ġenerali tal-manifattura ġew ivverifikati fuq il-post u rikonċiljati mal-kontijiet tal-kumpanija
         
            (44)  L-Artikolu 2(7) tar-Regolament bażiku jqis li l-prezzijiet domestiċi f’dawk il-pajjiżi ma jistgħux jintużaw għall-finijiet tad-determinazzjoni tal-valur normali u, fi kwalunkwe każ, tali importazzjonijiet kienu negliġibbli.
         
            (45)  Disponibbli fuq https://www.macmap.org/en/query/customs-duties (ikkonsultat l-aħħar fl-10 ta’ Marzu 2022).
         
            (46)  https://archive.doingbusiness.org/content/dam/doingBusiness/country/t/turkey/TUR.pdf paġna 51 (ikkonsultat l-aħħar fl-10 ta’ Marzu 2022).
         
            (47)  Disponibbli fuq: https://data.tuik.gov.tr
         
            (48)  Disponibbli fuq: https://data.tuik.gov.tr/Bulten/Index?p=Electricity-and-Natural-Gas-Prices-Period-II:-July-December,-2020-37458
         
            (49)  http://www.transcustoms.cn/index.asp (ikkonsultat l-aħħar fl-10 ta’ Marzu 2022).
         
            (50)  Il-pajjiżi huma elenkati skont il-volumi tal-importazzjonijiet mir-RPĊ.
         
            (51)  Abbażi tas-Sett ta’ Data tal-OECD: Il-Kostijiet Internazzjonali tat-Trasport u l-Assigurazzjoni tal-Kummerċ tal-Merkanzija (ITIC) – iċ-Ċina - il-pajjiż inkwistjoni: https://stats.oecd.org/Index.aspx?DataSetCode=CIF_FOB_ITIC.
         
            (52)  Fuq il-bażi tal-kwotazzjoni għall-konsenji mill-port ta’ Tianjin lejn Beijing kif ipprovduti mill-Bank Dinji https://www.doingbusiness.org/content/dam/doingBusiness/country/c/china/CHN.pdf, paġna 88.
         
            (53)  Fil-każ tal-Messiku, il-valuri CIF inkisbu bl-użu tal-proporzjon tal-valur FOB/CIF disponibbli għall-Istati Uniti tal-Amerka.
         
            (54)  Qed jingħataw meded biss biex tiġi protetta l-kunfidenzjalità tad-data taż-żewġ produtturi tal-Unjoni.
         
            (55)  t22.000638.
         
            (56)  Qed jingħataw meded biss biex tiġi protetta l-kunfidenzjalità tad-data taż-żewġ produtturi tal-Unjoni.
         
            (57)  Il-Kummissjoni Ewropea, id-Direttorat Ġenerali għall-Kummerċ, id-Direttorat G, Rue de la Loi 170, 1040 Brussell, il-Belġju.
         
            (58)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).
         
            (59)  Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).